Zer dira jardunaldi partzialetako ordu osagarriak? – Bizilan\nZer dira jardunaldi partzialetako ordu osagarriak?\nJardunaldi partzialaz aritzen diren langileek kontratuak ezartzen dituen baino ordu gehiago egin ahal dituzte. Ordu osagarriak deitzen zaie honelakoei.\nIkusiko dugunez, ordu osagarrien erabileraren erruz, jardunaldi partzialaz kontrataturik dauden hainbat eta hainbat lagunek jardunaldi osoak edo ia osoak betetzen dituzte. Legeak jokabide hau baimentzen du; izan ere, ordu osagarrien gaur egungo arauketa –Langileen Estatutuko 12.5 artikuluan aurki daitekeena- 16/2013 Dekretuak ekarri zuen (dekretu hau 2012ko PPren erreformaren “bigarren botea” izan zen).\nOrdu osagarriak lehendik ere existitzen ziren, baina lehen kontratu mugagabea zeukaten langileek baino ezin zituzten ordu osagarriak egin eta baimenduta zegoen ordu osagarrien kopurua txikiagoa zen. Gainera, ordu osagarriak kontsolidatzeko aukera egoten zen, hau da, langile batek jardunaldi partzialaz ordu osagarriak egiten bazituen, aukera zeukan bere gutxieneko jardunaldia apurka handitzen joateko. Kontsolidaziorako aukera hau 2001ean deuseztatu zuen, berriro ere, PPren beste gobernu batek. Gaur egun aukera hau posible da, baina negoziazio kolektiboaz hitzarmenean jasotzea lortuz gero besterik ez.\nBeraz, ikusten dugunez, iruzur legal hau aspalditik jorratzen hasia den jokamoldea da. Emaitza? Gaur egun milaka eta milaka langile kontratu partzialarekin jardunaldi osoak betetzen dituztela, enpresarioarentzako askoz malgutasun handiagoarekin eta, gainera, askotan beltzean ordaintzen edo ordaintzen ez diren ordu kopuru itzela sartzen. Jokamolde hau ohikoa da zerbitzuetan, beste sektore batzuetan ere erabiltzen bada ere, eta, batez ere, emakumeei eta gazteei eragiten die, kontratu partzial gehienak kolektibo bi hauei inposatzen zaizkie eta.\nAdostutako ordu osagarriak eta “borondatezko” ordu osagarriak\nEsan bezala, jardunaldi partzialaz aritzen diren langileek baino ezin dituzte ordu osagarriak egin eta, honetarako, euren jardunaldia ezin da astean 10 ordu baino gutxiagokoa izan.\nSuposatzen da ordu osagarriak adostuta egon behar direla eta idatziz jaso behar dela ze kopuru egingo den. Hau kontratua sinatzen denean edota gerora egin liteke. “Suposatzen da” diogu, jakin badakigulako aurretik jartzen diguten hori ez onartzearen alternatiba lanik ez egitea dela. Baina garrantzitsua da jakitea idatziz jaso behar direla.\nItundutako ordu osagarri hauetaz gain, enpresak aukera dauka “borrondatezko” ordu osagarriak ere “eskaintzeko”. Honelakoak kontratu mugagabeen kasuetara daude murizturik, hau da, behin-behineko kontratua badaukazu, itundutako ordu osagarriez gain, enpresak ezin dizu ordu gehiagorik sartzeko eskatu. Suposatzen da honelakoei ezetz esan ahal diegula, baina jakin badakigu kasu honetan ere zein izaten den alternatiba.\nOrdu osagarriak enpresaren malgutasunerako badira ere (hau da, enpresak nahi duenean sartu behar ditugula, alegia), zure kontratuan jardunaldia eta ordutegia ondo zehazturik egon behar dira. 20 orduko kontratua badaukazu, 20 ordu horiek noiz sartu behar dituzun zehaztu behar du. Ez du balio ordutegia “enpresaren beharren araberakoa” izango dela edo “X ordu astean” izango direla, baina ordutegia zehaztu barik.\nZenbat ordu osagarri egin daitezke?\nLehen komentatu dugu honelako orduen kopurua edo portzentajeak 2013an igo zituztela (eta itzel, gainera, 2013 baino lehen, ezin ziren jardunaldiaren %15 baino gehiago izan). Erreformaren ostean, ordea:\n• Itundutako ordu osagarriak jardunaldiaren %30era arte hel daitezke eta, gainera, aukera eman zen, hitzarmen kolektiboen bitartez, ehuneko hau %60ra arte igotzeko.\n• Borondatezko ordu osagarriak jardunaldiaren %15era hel daitezke eta, gainera, aukera eman zen, hitzarmen kolektiboen bitartez, ehuneko hau %30era arte igotzeko.\nTaula batean ikusiko dugu zer esan nahi duen honek:\nAsteko jardunaldia (kontratuan)\nItundutakoak (%30) + “borondatezkoak” (%15)\n-Langileen Estatutuak dakarrena-\nItundutakoak (%60) + “borondatezkoak” (%30)\n-Hitzarmenak ekar lezakeena-\nIkusten duzuenez, hainbat koadrotan 39 ordu agertzen dira (kalkuluaren arabera, gehiago izan arren). Kontua da jardunaldi partzialeko kontratuaz arituz gero, galarazita dagoela jardunaldi osoa egitea eta, hortaz, jardunaldi osoa 40 ordu badira, gehienez, 39 ordu sar litezkeela. Hori da legeak dioena, errealitatea beste gauza bat da.\nBaina, azken batez, esaten genuenez, legeak aukera ematen du jardunaldi partzialeko langileek praktikan jardunaldi osoak egiteko, baina, gainera, baldintza txarragoetan, ordu osagarriek ez baitaukate ordutegi zehatzik eta, hortaz, enpresaren apetara egon gaitezkeelako, nahi duen momentuan sar ditzagun, honek gure bizi pertsonalari dakarzkion arazo, oztopo eta ziurgabetasunarekin.\nIzan ere, Langileen Estatutuak dakarrenez, langileak jakin beharko luke 3 egun lehenago, gutxienez, ze egunetan eta ordutan sartu behar dituen ordu osagarri horiek (idatziz komunikatu behar digute). Hala ere, aukera ematen da hitzarmenak epe hauek laburtzeko eta puntu honetan ere, praktikan, badakigu askotan jakinarazpenak egun batetik bestera izaten direla eta, gainera, ahoz.\nOrdu osagarriak izan arren, atsedenaldien inguruan ezarrita dagoena errespetatu behar da:\n– Jardunaldi batetik bestera, gutxienez 12 ordu pasatu behar dira\n– Egunean ezin dira 9 ordu baino gehiago sartu\n– Gauez lan eginez gero, jardunaldia ezin da zortzi ordu baino luzeagoa izan\n– Asteko atsedenaldia, gutxienez, egun eta erdikoa izan behar da\n– Jardunaldia sei ordutik aurrera luzatzen denean, 15 minutuko atsedenaldi bat izan behar duzu, gutxienez\nJardunaldi eta atsedenaldi muga hauek Langileen Estatutuaren 34.3, 34.4, 36.1 eta 37.1 artikuletan daude ezarrita.\nZenbat kobratzen da ordu osagarriengatik?\nAparteko orduek (“ordu estrek”) ordu arruntek baino kostu handiagoa daukate, baina ordu osagarrien kasuan ez da horrela: ordu arrunt moduan ordaintzen dira.\nHori bai, eta hau oso inportantea da, nominan agertu behar dira eta kotizazio oinarrien barruan sartu behar dira. Honek esan nahi du egiten ditugun ordu osagarri horiek kontuan izango direla, esaterako, gabealdietarako (“periodo de carencia”), hau da, prestazioak jasotzeko eskatzen diren gutxieneko kotizazioetarako, eta prestazioen kalkuluetarako.\nJakiteko enpresa ordu hauengatik kotizatzen ari den, lehengo eta behin, begiratu nominan. Bertan agertu beharko litzateke zenbat ordu izan diren eta zein izan den ordainketa. Ez bada argi azaltzen eta egin dizuten ordainketa “hainbat osagarri/complementos varios” edo antzeko izenen batekin badator, seguruenik iruzurren bat egiten ari dira. Ondo konfirmatzeko, zure kotizazio oinarrien txostena eska zenezake Gizarte Segurantzan. HEMEN daukazu horren inguruko informazioa eta eskatzeko bidea.\nUko egin ahal zaio ordu osagarriak egiteari?\nItundutako ordu osagarriak:\nLangileen Estatutuak zera dakar, ordu osagarrien ituna bertan behera utz dezakegula, urtebete pasa ondoren eta honako arrazoiren batengatik:\n• Zaintza betebeharrengatik: 12 urtetik beherako umeak edo desgaitasuna daukaten eta lanik egiten ez duten senideak (Langileen Estatutuaren 37.6 artikuluan zehazkiago azaltzen diren familia erantzukizunengatik)\n• Prestakuntza beharrengatik, ordutegiak bateraezinak balira\n• Jardunaldi partzialeko beste kontratu bat badaukagu eta ordutegia baterazina bada.\n15 egun lehenago abisatu beharko genuke. Hobe idatziz eginez gero.\nBestetik, enpresak ez balitu beteko ordu osagarrien inguruko arauak (adostea eta idatziz jasotzea, hiru egun lehenago abisatzea, portzentaje handiagoa eskatzea…), uko egin geniezaioke eta ezingo ligukete zehapenik ezarri.\nBorondatezko ordu osagarriak\nSuposatzen da hauek, “borondatezkoak” direnez, ezetza eman dezakegula edozein kasutan.\nIruzurra lehen, normalean, langileak alta emanda ez edukitzean zetzan, bereziki, baina erreformatik hona, ohikoagoa da Gizarte Segurantzan altan emanda izatea, baina ordu gutxiagogatik. Hau da, enpresak askoz ordu gutxiago kotizatzen ditu benetan egiten direnak baino.\nHemen azaldu dizuegu zer dakarren legeak eta, horrekin batera, denok dakigula legea askotan urratzen dela. Baina ohitura bihurtu izanak ez du esan nahi onartu edo etsia hartu behar dugunik. Beti esaten dugunez, gure eskubideak defendatu ahal izateko, lehen pausoa da eskubide horiek ezagutzea. Eta iruzurra egiten badizute, izan seguru ez zarela enpresako bakarra. Antolatu eta egin indar!\nAmaitzeko, honelako iruzurrak egiteagatiko isunak 280.000 eurotara hel daitezke, bost langile edo gehiago egoera irregularrean badaude, baita, zenbait kasutan, sei urtetara hel daitezkeen espetxe zigorrak ere. Guk hortxe utziko dugu informazioa. Ondo legoke hainbati, agian, honelako ondorioei aurre egin beharko lieketela argi uztea. Guri aurrean jartzen diguten alternatiba kaleratzea bada, euren alternatiba txarragoa izan litekeelako. Eta badakizue beti ere sindikatuarekin kontaktuan jar zaitezketela.\nPPren 2012ko lan erreforma


Nomina baten kontzeptuei buruzko formakuntza saioa antolatu du Urola Erdiko Kontseilu Sozialistak | danbolin\nNomina baten kontzeptuei buruzko formakuntza saioa antolatu du Urola Erdiko Kontseilu Sozialistak\nKontseiluak antolatuta, Gasteizko Etxebizitza Sindikatuko kideen hitzaldia, Kultur Etxeko aretoan.\nAzpeitian, Zestoan eta Azkoitian antolatu dituzte autodefentsa laboralaren arloan oinarrizkoak diren kontzeptuak azaltzeko saioak.\nLan arloan arazoak eta zalantzak dituzten herritarrei laguntzeko asmoz, lan aholkularitza zerbitzua jarri du martxan Urola Erdiko Kontseilu Sozialistak Azpeitiko Esklabetan. Asteartero egongo da zabalik bulegoa, arratsaldeko 17:00etatik 20:00etara bitartean, Esklabetako 0. solairuan. Zerbitzua jaso nahi baina bertara joan ezin dutenek, urolaerdialaborala@gmail.com helbidera mezu bat idatzi dezakete edo 611 641 367 telefono zenbakira deitu.\nBulego horren irekierarekin batera, autodefentsa laboralaren arloan oinarrizkoak diren kontzeptuak azaltzeko eta martxan jarri berri duten bulegoaren berri emateko formakuntza saioak antolatu dituzte Azpeitian, Zestoan eta Azkoitian. Ekainaren 9an hasi ziren hitzaldi zikloekin Azpeitian eta lan kontratu motak izan zituzten hizpide bertan. Ekainaren 16an, berriz, nomina baten kontzeptuak azalduko dituzte Zestoako Kultur Etxeko areto nagusian, arratsaldeko 18:00etan hasita. Azken saioa Azkoitian izango da, hilaren 23an. Bertan, kaleratze baten aurrean zer egin azalduko dute, arratsaldeko 18:00etan, Elkargunean.\nPrevious Article Aizarnarrek errezildarrei pasa diete Eskola Txikien jaiaren lekukoa\nNext Article Itxaropenako haur eta gaztetxoek ikasturte amaierako ekitaldia eskainiko dute ostiral honetan


Irakurle taldea Archives - Page 2 of 6 - Galtzaundi Euskara Taldea\nApirilaren 17an egingo du hurrengo saioa Galtzaundiren irakurle taldeak. Beti bezala, asteazkenean izango da saioa, 19:00etatik aurrera, Tolosako Kultur Etxean eta oraingoan, Virginia Wolf-en Dalloway Andrea eta Emakumeen lanbideak edo Etxeko Aingerua hiltzea izango da landuko den irakurgaia. Itziar Diez de…\nGaltzaundiren irakurle taldeak martxoan landuko duen liburua Idurre Eskisabelen Goseak janak poesia liburua izango da. Saioa martxoaren 20an, asteazkena, egingo da Tolosako Kultur Etxean, 19:00etatik aurrera. Ohiko moduan, Yurre Ugartek dinamizatuko du saioa. Eskisabelen lehen poesia liburua da Goseak Janak…\nGaltzaundiren irakurle taldearen otsaileko saioa bisitatuko du Inazio Mujika Iraola idazleak. Izan ere, idazle donostiarraren Azukrea belazeetan ipuin liburua izango da hilabete honetako irakurgaia eta klasiko hau aztertzeko, Mujikaren presentziaz gozatu ahal izango dute irakurleek. Saioa otsailaren 20an izango da, Tolosako…\n2019ko lehenengo saioan Marguerite Duras idazle frantziarraren ‘Maitalea’ liburua jorratuko du Galtzaundiko irakurle taldeak, Mikel Garmendiak itzulia. Hitzordua urtarrilaren 23 izango da, asteazkena, 19:00etan Tolosako Kultur Etxean. Beti bezala Yurre Ugartek dinamizatuko du irakurle taldea. Bere lehen gaztarora jotzen du…\nUrteko azken saioa Tolosan bertan gertatutako istorio batean oinarritutako eleberri bat aztertuz egingo du Galtzaundiren irakurle taldeak. Zehazki, Karlos Linazasoro idazle tolosarraren 6012 liburua landuko da abenduaren 19ko saioan. Ohiko moduan, Tolosako Kultur Etxean bilduko da irakurle taldea, 19:00etan, eta Yurre…\nUrtea amaitu aurretik, azken idazle baten bisita jasoko du Galtzaundiren irakurle taldeak azaroko saioan. Aurten, Juan Luis Zabala, Maixa Zugasti eta Eider Rodriguez izan dira saioetan eta orain, Danele Sarriugarte idazle elgoibartarraren txanda izango da. Saioa azaroaren 28an, asteazkena, izango…\nGaltzaundiren irakurle taldearen urriko saioan Javier de Isusi komikigile bizkaitarraren ‘Baleak ikusi ditut’ nobela grafikoa landuko da. Hitzordua hilabeteko azken asteazkenean izango da, hilak 24, 19:00etan Tolosako Kultur Etxean. Beti bezala Yurre Ugartek dinamizatuko du irakurle taldea eta saioa guztiz…\nUztailean eta abuztuan atseden hartu eta gero, Galtzaundiren irakurle taldeak bere hilabeteroko saioei ekingo die irailean. Horretarako, Joseba Sarrionandiaren Lagun izoztua eleberria izango dugu mintzagai. Saioa irailaren 26an, asteazkena, izango da Tolosako Kultur Etxean. Aukera paregabea da udako oporretan irakurgaia…\nPrevious 1 2 3 … 6 Hurrengoa


Iparraldea eta Frantziako Hauteskundeak, mahaingurua Donostian\nInaki Irazabalbeitia, Ezkerraberri Fundazioa\n| 2012-04-25 : 12:04\nJoan den igandean Frantziako presidentziarako hauteskundeen lehen itzulia egin zen. Ekainean hauteskunde legislatiboak izango dira. Horien emaitzek Ipar Euskal Herriari nola eragin diezaioketen analizatuko da Ezkerraberri Fundazioak antolatu duen mahainguruan.\nBihar, osteguna, hilaren 26an, arratsaldeko 7tan Donostiako Koldo Mitxelena Kulturgunean Iparraldea eta Frantziako Hauteskundeak izeneko mahaingurua egingo da Ezkeraberri Fundazioak antolatuta. Allande Boutinek moderatutako saioan Frantxua Maitia (PSF), Joseba Garai (AB) eta Manex Pagola (EA) puntu hauen inguruan arituko dira solasean: Ipar Euskal Herriaren egituraketaz\nhizkuntzaz eta kulturaz\nHegoaldearekiko harremanez. Gai horiek Frantziako hauteskundeek izan ditzaketen emaitzen eta horiek ekar dezaketen aldaketen ikuspegitik analizatuko dira.\n| 2012-04-25 : 18:43\nNehork esplikatuko dit Batasunako ordezkarien ausentzia?\nEguzkia, reggae edo chillout musika, amaka bat ... (Urtzi Odriozola)\n'Sarri sarri', Ruper Ordori..., 2013-06-20\nEderraskoa!!! (patxi huarte)\nEkainaren 22an Tuterari su emango diogu!! "Pasio krimena" thriller zientifikoa kalean da jadanik Twitter/Umap-en oinarritutako analitika: euskaldunen Interneteko informazio iturrien garrantzia (Iruzkin 1)


Alex Mendizabal. Solasaldi-kontzertua. - Goierriko Hitza : Goierriko Hitza\nAlex Mendizabal. Solasaldi-kontzertua.\nMaiatzaren 15ean, 18:30ean, Gerriko Txokoan, Alex Mendizabal. Solasaldi-kontzertua.


Peter Blake britainiarraren lanak ikusgai Bilboko Arte Eder Museoan - bizkaie.biz\nPeter Blake (Dartfordt, Erresuma Batua, 1932) Pop Art britainiarraren ordezkari nagusienetarikoaren lanak Bilboko Arte Eder Museoan egongo dira ikusgai bagilaren 22ra arte.\nErakusketea 100 bat lanek osotzen dabe, bilduma pribaduetatik zein beste museo batzuetatik hartutakoak. Tartean, Erresuma Batutik, Italiatik, Frantziatik, Alemaniatik edo Japoniatik ekarritako lanak dagoz. Artisteak herri kulturea islatzen dau, zinea, musikea, publizidadea... erabilten ditu inspirazino-iturri moduan.\nBeatles taldearen 'Sergeant Peppers Lonely Club Band' diskoko azala egin ebanetik, 1967. urtean, mundu osoan ezagun bihurtu zan Blake. Halanda be, horrek ospea ekarri arren, alde negatiboa be badaukala autortu dau artisteak: 'askok uste dau hori baino ez dodala egin'.\nArtisteak 75 urte ditu eta lanbidea ixteko asmoa izan dauen arren, azken bolada honetan lan eta lan ibili dala autortu dau.


Aurre analisia: 11. etapa: Pau/Cauterets (188 km) – Tropela.eus bloga\nBidaltzailea:Seibol\t 2015-07-14 Utzi iruzkina Aurre analisia: 11. etapa: Pau/Cauterets (188 km) bidalketan\nLehen mendate serioa, Col d’Aspin izango da, 12 km 6,5%ko 1º mailako mendatea. Gaina helmugatik 50 km-tara dagoenez, ihesaldiak bertan lor dezake abantaila. Sailkapenean urrun dauden igotzaile politek ihesaldia harrapatzeko helburuarekin irtengo direnez, goi mailako ihesaldi bat espero dugu. Gerora, aski ezaguna den Tourmalet (17,1 km 7,3%) handia igo beharko dute txirrindulariak, etapa garaipenaren jokoan epaile bihurtuko den mendate gogorra (Hors Category), goranzkoan ez bada, beheranzkoan. Tourmalet gaina helmugatik 40 km-tara pasako dute, gerora jeitsiera luzea izango dutelarik (31 km), Cautereteko (6,4 km, 5%) azken 7 km-ak egin arte.\nHautagai nagusiaren lehian dauden txirrindularien artean, mugimenduren bat edo beste ikus genezake Tourmalet gora, gerora erasoari jarraipena emateko aldapa behera. Atzoko etapa ahaztu nahian, Bardet (ALM), Nibali (AST) edo Contador (TCS) berak, beheranzkoan arriskatzeko asmoa izan dezakete, ihesaldian taldekide bat edukiaz aurrera egin ahal izateko esperantzarekin. Hala ere ikusiko dugu ze jarrera erakusten duten sailkapen nagusiko txirrindulariak eta beraien taldeek. Normalena, ihesaldiak arrakasta izatea.\nIHESALDIA: Rolland (EUC) [Kirolbeten 16,00]\nNibali (AST) [Kirolbeten 22,00], Bardet (ALM) [Kirolbeten 30,00], Contador (TCS) [Kirolbeten 22,00]\nIHESALDIA: Hesjedal (TCG) [Kirolbeten 16,00], A. Yates (OGE) [Kirolbeten 25,00], S. Yates (OGE) [Kirolbeten 25,00]\nBidaltzailea:Seibol 2015-07-14 Hemen argitaratua:Aurre analisia, Frantziako Tourra, TxirrindularitzaEtiketak: Bardet, Contador, Hesjedal, Nibali, Rolland, yates


Berriak Archives -\nAzaldu da Santamas eguneko txerri zozketaren izabazlea\nAntxon Galartza da 1645 zenbakiaren jabea, ZORIONAK ANTXON! disfrutau!\n2019ko Santamasak aurkeztu dira Lore Gazteak taldearen lokalean. 2019an 4 kartel desberdin ditugu, Iban Galan “Desegin”-en eskutik. Egitarau betea aurkeztu dute Santamas komisiñuak eta kultur taldeen izenean Lore Gazteakek.\n2019ko Abenduaren 22an ospatuko den SANTAMASETAKO ARTISAUTZA FERIAN postua jarri gura baduzu, izen emate orria bete beharko da AZAROAREN 22a baino lehenago. Laster jarriko dugu martxan, adi egon.\nTxerri zozketako zenbaki saritua 1817 izan da\nZorionak Dionisia eta disfrutau!\nIrabazlea jar dadila kontaktuan\nHerri bazkaria, Musakolako kiroldegian\nHerri bazkarian 700 pertsonarendako lekua egongo da eta txartelak abenduaren 12an jarri dira salgai, 18 eurotan, Bengoa, Irati, Kajoi eta Iluntz tabernetan. Doako autobus zerbitzua ere egongo da, 14:00etatik 14:45era Maalako biribilgunetik eta 17:30etik 18:30era Musakolatik itzultzeko.\n2018 Santamasen aurkezpena\n2018ko SANTAMASAK AURKEZTU DIRA\nAbenduaren 10ean arratsaldeko 18:00etan Saiolan eraikineko Udalaxpe Txistulari Elkartearen lokalean, prentsaurreko baten bitartez aurtengo Arrasateko Santamasetako egitarauaren berri eman da. Bertan Santamas komisiñua, Udala eta Arrasateko Kultur taldien ordezkariak egongo dira aurtengo egitaraua eta berrikuntzak azaltzen\n2018ko Santamas kartela\nAzken urteetan bezala, Iban Galan "Desegin"-ek diseinatua.\n2018ko Santamasetako egitaraua\nAurtengo Santamasetako egitaraua hemen dago!\nArtisau azokan izen emateko epea amaitu da\nSantamas eguneko artisau azokan izen emateko epea abenduaren 2an amaitu da.\nDatozen egunetan, izena eman duten artisauekin kontaktuan jarriko gara.


Vueling Tarifen Alderatzailea\nZure bidaietan gastatzen dituzun 2€ bakoitzeko puntu 1 lortuko duzu zure kontuan.\nIberia Plus-eko Avioak\nPilatu itzazu Avio-ak edo Elite Puntak zure billete-erreserbekin.\nJaso zure hegazkineratzeko txartela zure hegaldiaren berrespenarekin batera inprimatzeko.\nHegaldia egun berean ateratzen den beste batengatik aurrera dezakezu, erabat doan, zure mugikorretik edo aireportuan.\nMaleta bat fakturatuta (23 kg)\nFakturatutako ekipaje-maleta bat barne, 23 kg arte bidaiari bakoitzeko.\nEserlekua 15. eta 31. ilaren artean, zuk nahi duzunaren ondoan esertzeko, edo leihatila ala pasabidea aukeratzeko.\n1. ilaraExcellence eserlekua\nEserlekua 3. eta 11. ilaren artean, horrela hegazkinetik irteten lehenetarikoa izango zara.\nEserlekua larrialdi-irteeran, zangoak luzatzeko eta erosoago bidaiatzeko toki gehiago.\nHegazkin osoko eserlekurik esklusiboena, 1. ilaran, toki gehiago eta inor ez ondoan eserita.\nZure eskuko ekipajerako tokia erreserbatua\nZure eskuko ekipajerako tokia erreserbatuta hegazkin barruan.\nHegazkineko ateak irekitzen direnetik, lehendabizi edo nahi duzunean igotzeko aukera.\nEgun, ordu edo titular-aldaketa bat egin dezakezu, aldaketa-fee kosturik gabe.\nDirua itzultzea onartua\nZure erreserba bertan behera utzi behar baduzu, ordaindu diguzun tarifaren zenbatekoa itzuli egingo dizugu (zerbitzu eta kargu osagarriak ez dira itzulketan sartzen).\nFakturatzeko mahai esklusiboa\nFakturatzeko mahai esklusiboa Madrilen, Bilbo eta Bartzelonan\nCatering hegazkin barruan, nahieran\nBide azkarra segurtasun-kontrolean\nBartzelona, Berlin-Tegel, Paris (Orly), Erroma, Frankfurt, Bruselas eta Amsterdam-eko aireportuak segurtasun-kontrolean ilarak egitea saihestuko duzu, "Bide azkarra" ikurra duen zonaldean zure hegazkineratzeko txartela aurkeztuz.\nAurreratu zure hegaldia\nAurrera ezazu zure hegaldia egun berean ateratzen den beste batengatik, guztiz doan, gure web gunearen bitartez edo zure mugikorretik.\nVIP gelak aireportuan\nAurkeztu zure hegazkineratzeko txartela Bartzelonako aireportuan eta aukeratutako aireportuetan eta VIP geletara sartzeko modua izango duzu.\nBasic Tarifa ikusi


Gipuzkoako Lurralde Historikoko Udalez Gaindiko Erakundeak Arautzen Dituen apirilaren 10eko, 6/2007 FORU ARAUA.\n30/12/2008 arte 31/12/2010\nJatorrizkoa arte 29/12/2008\nI IDAZPURUA. MANKOMUNITATEAK\nI KAPITULUA. KONTZEPTUA, AHALMENAK ETA ESTATUTUAK\n1. artikulua. Kontzeptua.\n2. artikulua. Ahalmenak eta eskumenak.\n3. artikulua. Estatutuak.\nII KAPITULUA. MANKOMUNITATEA ERATZEA ETA ESTATUTUAK ONARTZEA\n4. artikulua. Ekimena.\n5. artikulua. Batzorde Sustatzailea.\n6. artikulua. Estatutuak egin eta onartzea.\n7. artikulua. Jakinerazpenak eta izen ematea.\n8. artikulua. Eratzeko bilera.\n9. artikulua. Mankomunitateen antolaketa.\nIII KAPITULUA. UDALERRIAK ATXIKI ETA BANANTZEA\n10. artikulua. Atxiki eta banantzea.\nIV KAPITULUA. ESTATUTUAK ALDATZEA ETA DESEGITEA\n11. artikulua. Estatutuak aldatzea.\n12. artikulua. Desegitea.\nV KAPITULUA. ERREGIMEN EKONOMIKOA\n13. artikulua. Araudi aplikagarria.\n14. artikulua. Baliabide ekonomikoak.\n15. artikulua. Ekarpenen ordainketa.\n16. artikulua. Kreditu eragiketak.\n17. artikulua. Aurrekontu eta kontabilitate arauak.\nII IDAZPURUA. KONTSORTZIOAK\nI KAPITULUA. KONTZEPTUA ETA ESTATUTUAK\n18. artikulua. Kontzeptua.\n19. artikulua. Ahalmenak eta eskumenak.\n20. artikulua. Estatutuak.\n21. artikulua. Baliabide ekonomikoak.\nII KAPITULUA. ERATZEA, ESTATUTUAK ONARTU ETA ALDATZEA ETA DESEGITEA\n22. artikulua. Kontsortzioaren eraketa eta estatutuen onarpena.\n23. artikulua. Ordezko arauak.\n24. artikulua. Publizitatea.\nIII IDAZPURUA. PARTZUERGOAK\n25. artikulua. Kontzeptua, izaera eta helburua.\n26. artikulua. Estatutuak.\n27. artikulua. Estatutuak edo erakundearen oinarrizko ordenantzak aldatzea.\n28. artikulua. Erregimen ekonomikoa.\nIV TITULUA. XEDAPEN ERKIDEAK\n29. artikulua. Sustapen neurriak.\n30. artikulua. Erantzukizun solidarioa.\nXEDAPEN IRAGANKOR BAKARRA\nBOG 23 Apirila 2007\nBOPV 30 Uztaila 2007\nJakinarazten dut Gipuzkoako Batzar Nagusiek onartu dutela «Gipuzkoako Lurralde Historikoko udalez gaindiko erakundeak arautzen dituen apirilaren 10eko, 6/2007 Foru Araua», eta nik aldarrikatu eta argitara dadin agintzen dut, aplikagarria zaien herritar guztiek, partikularrek nahiz agintariek, bete eta betearazi dezaten.\nEusko Legebiltzarraren 1983ko azaroaren 25eko 27/1983 Legeak, Autonomia Erkidego Osorako Erakundeen eta Lurralde Historikoetako foru organoen harremanei buruzkoak, xedatzen du foru organoek dutela lurralde historikoan dauden udal barrutiei edo udalerriz gaindikoei buruzko gaien eskumen esklusiboa.\nBestalde, 1985eko apirilaren 2ko 7/1985 Legeak, Udal Erregimenaren Oinarriak arautzen dituenak, oinarrizko legeria ezartzen du mankomunitate eta kontsortzioen arloan eta bigarren xedapen gehigarrian lege hori Gipuzkoako lurralde historikoan ezartzeko berezitasunak onartzen ditu.\nEskumen hori dela eta, Batzar Nagusiek martxoaren 17ko 2/2003 Foru Araua, Gipuzkoako udal barrutiak arautzen dituena, onartu zuten eta amaierako bigarren xedapenean ezartzen du Gipuzkoako lurralde historikoko udalez gaindiko erakundeak foru arau baten bidez arautu behar direla.\nGipuzkoako lurralde historikoan 88 udalerri daude, baina horietatik 57 udalerrik 5.000 biztanle baino gutxiago ditu eta biztanleen %25 baino gehiago hiriburuan bizi da. Horrek mugatu egiten du udal egitura, izan ere biztanle gehienak udalerri gutxi batzuetan bizi dira, batetik, eta tamaina oso txikiko udalerri asko daude, bestetik.\nHori ikusirik, eta zerbitzu publikoak emateak dituen exijentziei erantzuteko ekonomi eta finantza askitasuna edukitzea ezinbesteko denez, beharrezko da udal elkarteak egoki definitzea eta sendotzea.\nHorregatik guztiagatik, asmoa da foru arau bidez ondoko udalez gaindiko erakundeak arautzea:\nA) Udalen mankomunitateak. Autonomia Lokalaren Europar Gutunak denen intereseko zereginak egiteko udalei onartzen dien elkartzeko eskubidearen adierazpen dira erakunde lokal horiek. Aski frogatu dute beren funtzionaltasuna, borondatezkoak direlako, eta beren malgutasuna, tokian tokiko obra eta zerbitzuak egin behar izateak eskatzen duen lurralde mailara egokitzen direlako, horrela, zerbitzuak zentzumenez eta ekonomiari begira emanez, garapen sozial eta/edo ekonomiko handiagoa lortu nahi dutelarik.\nI. idazpuruan arautzen dira erakunde horiek. Hor jasotzen dira beren ahalmenak, eskumenak eta erregimen ekonomikoa eta, baita, estatutuak eratu, onartu eta aldatzeko prozedurak ere.\nB) Kontsortzioak. II. idazpuruko definizioaren arabera, borondatezko elkarteak dira, udal erakunde, bestelako herri administrazio eta irabazi asmorik gabeko entitate pribatuek jardueren eta zerbitzu publikoen kudeaketan batera parte hartzeko aukera ematen dutenak.\nC) III. idazpuruan partzuergoak azaltzen dira. XV. mendearen hasieran sortutako erakunde tradizionalak dira. Partzuergoen helburua udal batzuen ondasunak, batez ere baso eta/edo abeltzaintzakoak, zatitu gabeko jabekidetasunean, administratu, ustiatu eta erabiltzea da, batetik, eta herri administrazioek ematen dizkieten zerbitzu publikoak kudeatzea, bestetik. Partzuergoek beren estatutuak edo jatorri historikoko itunak dituzte eta horiei eta ohiturazko arauei jarraitzen diete.\nForu arau honetan dauden udalez gaindiko erakundeek beren helburuak burutzeko beharrezko baliabideak izan ditzaten, beharrezko da arautze horrek eskaini beharreko bermeak eskaintzea haiei. Horretarako, Gipuzkoako Foru Aldundiak hartu behar dituen sustapen neurri batzuk azaltzen dira IV. idazpuruan, hau da, aholkua eta laguntza tekniko, juridiko eta ekonomikoa emateari buruzkoak.\nUdalez gaindiko erakundeen foru arauaren helburua, beraz, figura horiek arautzea da, kontuan edukiz borondatezko izaera nabarmena duten erakundeak direla, horrela, dituzten estatutuen bidez beren buruak arautu eta antolatzeko tarte zabala izan dezaten.\nAurrekoarekin ados, estatutuak egin eta onartzeko prozedura ahalik eta era sinpleena izan dadila lortu nahi dugu, erakunde horiei eraginkortasunez eratzen laguntzeko, erakunde horiek udal obra eta zerbitzuen kudeaketan zeregin garrantzitsua betetzen baitute.\nKONTZEPTUA, AHALMENAK ETA ESTATUTUAK\n1. Gipuzkoako lurralde historikoko udalerriak elkar daitezke mankomunitateetan beren borondatez, egin beharreko obrak elkarrekin erabaki, kudeatu eta egiteko eta beren eskumenen barruko zerbitzu jakin batzuk emateko eta, baita, beren eremuko garapen ekonomiko eta soziala sustatzeko gaietan koordinatuki esku hartzeko ere.\n2. Mankomunitateak erakunde lokal baten izaera dute, beren helburu espezifikoak betetzeko nortasun eta gaitasun juridikoak dituztenak, eta beren estatutuei jarraitzen diete.\n3. Mankomunitatearen helburuak zehatza izan behar du eta elkartutako udalen eskumen guztiak ezin ditu bere gain hartu. Mankomunitatearen xedea areagotu nahi izanez gero, estatutuak aldatu behar dira.\n4. Mankomunitatean elkartuko diren udalerrien artean lurralde jarraitutasuna egotea ez da ezinbesteko izango, eratu nahi den mankomunitatearen helburuek jarraitutasun hori egotea beharrezko egiten dutenean izan ezik.\n5. Edonola ere, Gipuzkoako Foru Aldundiak Lurralde Historikoan eratzen diren mankomunitateen berri emango die Batzar Nagusiei.\n1. Estatutuetan erabakitakoari jarraituz, mankomunitateek ondoko ahalmen hauek dituzte, beren helburuak lortzeko beharrezkoak badira:\na) Arauak emateko eta autoantolatzeko ahalmenak.\nb) Zerga eta finantza ahalmenak. Tasak, zerga bereziak eta prezio publikoak ezarri eta eskatzea da ahalmen hori, dituzten eratze arauetan erabakitakoaren arabera eta Gipuzkoako Toki Ogasunak arautzen dituen Foru Arauan ezarritakoari jarraituz.\nc) Programatu eta plangintza egiteko ahalmena.\nd) Desjabetzeko eta beren ondasunak aztertu, mugarriztatu eta ofizioz berreskuratzeko ahalmenak.\ne) Legitimotasun presuntzioa eta beren ekintzak gauzatzeko ahalmena.\nf) Nahitaez betearazteko eta zigortzeko ahalmena.\ng) Beren ekintzak eta erabakiak ofizioz berrikusteko ahalmena.\nh) Beren ondasun eta eskubideen bahi-ezintasuna, legeetan aurreikusitakoari jarraituz.\ni) Herri Ogasunari, kredituei dagokienez, aitortutako lehentasun eta hobespenak eta gainerako eskumenak, Foru Ogasunari dagozkienei kalterik egin gabe.\n2. Baldin estatutuetan ez badago jasota zer ahalmen dauzkan mankomunitateak, orduan aurreko atalean aipatutako guztiak edukiko ditu, bere helburuak lortzeko beharrezkoak badira.\n3. Mankomunitateek desjabetzeko ahalmenik bere gain hartuta ez duten kasuetan, mankomunitateak eskatu ondoren eta beraren onuran, hartu beharreko ondasunak non dauden, hango udalerriak gauzatuko du desjabetzeko ahalmena, edo bestela Foru Aldundiak, udalerri batzuetako ondasunak badira edo desjabetu beharra dakarten obrek edo zerbitzuek udalez gaindiko interesa badute.\n2. artikulua, Abenduaren 23ko 6/2008 Foru Arauaren [GIPUZKOA], Gipuzkoako Lurralde Historikoko udalez gaindiko erakundeak arautzen dituen apirilaren 10eko 6/2007 Foru Araua aldatzekoa, artikulu bakarraren lehen zenbakiak idatzia («G.A.O.» abenduak 29). Indarreangotasuna: 2008/12/30\n1. Mankomunitateen funtzionamendua estatutuek ezartzen dutenari egokituko zaio eta, ordezko gisa, toki erregimenari buruzko legerian ezarritako erakunde lokalen funtzionamenduko arau orokorrei.\n2. Mankomunitatearen estatutuek ondoko puntu hauek arautu behar dituzte nahitaez:\na) Mankomunitatean beren borondatez sartuko diren udalerriak.\nb) Gaia, xedeak eta eskumena.\nd) Gobernu eta administrazio organoek izango duten egoitza.\ne) Gobernu organoak, elkartutako udalerrien ordezkarien kopurua eta izendatu eta kargugabetzeko era.\nf) Finantza baliabideak eta elkartutako udalerrien ekarpenak eta konpromisoak.\ng) Iraupena eta desegiteko kausak eta prozedura.\nh) Funtzionamendu arauak.\ni) Kitatzeko era.\nj) Mankomunitatera beste udalerri batzuk sartzeko eta hango kide diren udalerri bat edo batzuk banantzeko arau orokorrak.\nk) Lehendakaria eta estatutuetan dauden gobernu organoetako kideak hautatu eta, horrela bada, kargugabetzeko sistema, Batzar Nagusikoak alde batera utzita.\nl) Lehendakaritzaren eta Batzar Nagusiaren edo mankomunitatean dauden udalerri guztiek ordezkatuta dauden gobernu organoaren eskumenak edo eskuduntzak.\nm) Funtzionarioentzat gordetako lanpostuak zehazteko irizpide orokorrak eta langileen dedikazioa eta, lanpostua mankomunitateko beste udal batekin partekatzen bada, betetzeko era.\nn) Estatutuak aldatzeko prozedura.\no) Mankomunitatearen funtzionamendurako beharrezko diren puntu guztiak.\nMANKOMUNITATEA ERATZEA ETA ESTATUTUAK ONARTZEA\nMankomunitatea eratzeko elkartu nahi duten udalena da, udalbatza bakoitzeko legezko kide guztien gehiengo absolutuaren bidez udal batzarrean onartutako erabakiaren bidez. Erabaki horretan, mankomunitatea osatzeko beren borondatea adierazi behar dute.\n1. Batzorde Sustatzailea eratu behar da, espedientea tramitatu eta estatutuen aurreproiektua egin dezan. Ondoren, elkartu nahi duten udalerrietako zinegotzi guztien batzarrera bidali behar du aurreproiektua.\n2. Batzorde horrek elkartu nahi duten udalerrien ordezkaritza izango du, mankomunitatearen gobernu organoak behin betiko osatu arte. Udalerri bakoitzak bere ordezkaria izango du, udal bakoitzak izendatuko duena aurreko artikuluan aipatutako udal batzarraren erabakian. Batzordeko lehendakaria kideen artean hautatuko dute eta idazkari lehendakaritza hartzen duen udaletxean idazkari lanak egiten duena izango da.\nEraketa baliozkoa izan dadin kide guztien gehiengo absolutua eskatuko da gutxienez.\n1. Estatutuak onartzeko ondoko arau hauei jarraituko zaie:\na) Batzorde Sustatzaileko lehendakariak elkartu nahi duten udalerrietako zinegotzi guztiei batzar baterako deia egingo die, eta batzar horri dagokio estatutuak egitea. Eraketa baliozkoa izan dadin parte har dezaketen kideen gehiengoa, gutxienez, han egotea eskatuko da, udalerri bakoitzeko gutxienez ordezkari batek egon behar duelarik.\nUdalerriren bat Kontzeju Irekikoa bada, alkatetza hartu duen pertsonari eta, badaude, alkateordeei deituko zaie.\nEstatutuen proiektua onartutzat hartzeko, beharrezko izango da bildu direnen gehiengoaren aldeko botoa\nb) Estatutuen proiektua idatzi ondoren, jendaurrean erakutsiko da Gipuzkoako Aldizkari Ofizialean argitaratuz eta hilabeteko epean udalerri horietako iragarki tauletan erakutsiz, herritarrek aztertu eta alegazioak aurkeztu, eragozpena jarri edo oharpenak egin ditzaten.\nc) Zinegotzien Batzarrak erabakiko ditu alegazio, eragozpen eta oharpen horiek.\nd) Onartutako estatutu horiei buruz txosten bat egin behar du Foru Aldundiak hilabeteko epean, eta epe horretan ez badu bere iritzia ematen aldekotzat hartuko da.\ne) Txosten hori egin bada edo horretarako arauzko epea iragan bada, edukia ikusi ondoren Batzorde Sustatzaileak beharrezkotzat jotzen badu, lehendakaritzak dei egingo dio berriro Zinegotzien Batzarrari estatutuetan antzeman diren irregulartasunak zuzentzeko. Hori egin ondoren, behin betiko testua udalei bidaliko die eta hauek, bi hilabeteko epean, udal batzarrak hartutako erabakiaren bidez estatutuak onartuko dituzte bertako kideen legezko gehiengo absolutuaren aldeko botoekin eta mankomunitateko Batzar Nagusirako edota gobernu kolegiatuaren organorako beren ordezkariak izendatuko dituzte.\nf) Udalek estatutuak onartzeko erabaki guztiak onartu ondoren, edota horretarako emandako epea iragan ondoren, Batzorde Sustatzaileko Lehendakaritzak Gipuzkoako Aldizkari Ofizialean emango ditu argitara.\n2. Udalek estatutuak onartzen dituztenean, aztertzeko eman dieten testu osoa onartuko dute, ezin delarik haren aldaketarik planteatu.\n3. Horretarako legezko epea iragan eta udalen batek ez baditu estatutuak onartu, mankomunitatea eratzeko prozesutik kanpo geratuko da automatikoki, eta prozesuak beste udalerriekin jarraituko du. Kasu horretan, mankomunitateak aldatu egingo ditu estatutuak.\nBatzorde Sustatzaileko Lehendakaritzak, udal guztiek estatutuak onartzeko erabakia hartu ondoren, Gipuzkoako Foru Aldundira bidaliko ditu erabaki horien eta estatutuen ziurtagiriak, mankomunitatea Gipuzkoako Toki Erakundeen Foru Erregistroan sar dezan eta Euskal Autonomia Erkidegoko Administraziora eta Estatukora jakinerazpen egokiak bidal ditzan.\nEstatutuak argitaratu eta ondorengo hilaren barruan, Batzorde Sustatzaileko Lehendakaritzak mankomunitatearen Batzar Nagusia edo elkartutako udalerri guztiek ordezkatuta egongo diren gobernu organoa eratzeko bilerarako deia egingo die udalek izendatutako ordezkari guztiei. Bilera hamar eguneko epearen barruan egingo dela ezarri behar da deialdi horretan.\nBilera hori udalak eratzeko dauden arauek zuzenduko dute, mankomunitateko lehendakaritza hautatu ondoren deseginda geratuko delarik Batzorde Sustatzailea.\n1. Batzar Nagusia edo gobernu organo kolegiatua ondokoek osatuko dute: Lehendakariak, lehendakariordeak, zeina lehendakaria ez dagoenean bere ordezko izango den, estatutuetan adierazten diren kideak eta idazkariak.\n2. Mankomunitatearen estatutuek ezar dezakete, gainera, beste organo osagarri batzuk ere egotea, nahiz izaera exekutibokoak (Gobernu Batzordea), nahiz aholku emaileak (informazio batzordeak), garrantzitsuak izango direlarik bere gain hartu edo kudeatzen dituzten zerbitzuak era askotarikoak direnean.\n3. Batzar Nagusian edo gobernu organo kolegiatuan hura osatzen duten udalerri guztiak egongo dira ordezkatuak, estatutuetan ezartzen den proportzioan.\n4. Lehendakaria eta lehendakariordea izendatzea mankomunitatearen Batzar Nagusiari edo gobernu organo kolegiatuari dagokio.\n5. Idazkari edo idazkari-kontu hartzaile kargua, eta ikuskatzaile-diruzain kargua, badaude, izaera nazionaleko gaitasuna duten funtzionarioek bete behar dituzte.\nUDALERRIAK ATXIKI ETA BANANTZEA\n1. Mankomunitatea eratu ondoren, beste udalerriak ere sar daitezke, estatutuetan erabakitakoa betez.\nSar daitezke mankomunitatearen helburu guztietarako edo batzuetarako, alderdi tekniko edo finantzarioei begira zerbitzu edo obra horiek beren artean zerikusirik ez badute.\n2. Era berean, estatutuan ezarritakoari jarraituz, mankomunitatetik atera daiteke hura osatzen duten udal erakundeetako edozein.\n3. Udalerri berriak mankomunitateari atxikitzea edo handik kideren bat banantzeak estatutuak aldatzeko ezarritako arauak betetzea ekarriko du ondorioz.\nESTATUTUAK ALDATZEA ETA DESEGITEA\nMankomunitatearen estatutuak aldatzea ondoko prozeduraren araberakoa izango da:\na) Ekimena lehendakariari dagokio edo Batzar Nagusiko edo gobernu organo kolegiatuko heren bati, gutxienez.\nb) Batzar Nagusiak eta gobernu organo kolegiatuak onartzea, bileran daudenen gehiengoak hartutako erabakiaren bidez.\nc) Erabakia jendaurrean erakustea hilabeteko epean Gipuzkoako Aldizkari Ofizialean argitaratuz eta doakien udaletxeetako iragarki tauletan erakutsiz. Horren ondoren, estatutuen aldaketa Foru Aldundiaren iritzira makurtuko da epe berdinean, eta hori iragaten bada iritzirik eman gabe aldekotzat hartuko da.\nd) Mankomunitateko udalen gehiengoak onartzea, mankomunitatea eratzeko eskatutako quorumekin onartutako udal batzarraren erabakiaren bidez.\ne) Estatutuen testu osoa, bere aldaketekin, Gipuzkoako Aldizkari Ofizialean argitaratzea.\nUdalerrien mankomunitatea deseginda geratuko da estatutuetan aurreikusitako kausak ematen direnean, eta aurreko artikuluan ezarritako estatutuak aldatzeko prozedurari jarraitu behar zaio.\nDesegiten bada, mankomunitateak likidatzeko organo gisa gorde egingo du bere nortasun juridikoa Batzar Nagusiak edo gobernu organo kolegiatuak likidatzeko erabakia hartzen duen arte. Desegitea Gipuzkoako Aldizkari Ofizialean argitaratu behar da.\nMankomunitateen ogasuna estatutuetan ezarritako baliabideek osatuko dute, toki ogasunak arautzen dituen araudiaren barruan.\nMankomunitateek ondoko baliabide hauek izan ditzakete, kide izango diren udal erakundeen ohiko ekarpenez gain, eta estatutuen arabera ezar daitezkeen beste batzuk alde batera utzi gabe.\na) Beren ondaretik eta Zuzenbide pribatuko gainerakoetatik datozen sarrerak.\nc) Kreditu eragiketatik datozenak.\nd) Mankomunitateak emango dituen obra eta zerbitzuen onuradun edo erabiltzaileek ordaindu behar dituzten tasa, zerga berezi eta prezio publikoak.\ne) Beren eskumen eremuko isun eta zehapenetatik datozenak.\nf) Zuzenbide publikoko gainerako prestazioak.\n1. Udal erakundeek mankomunitaterako egin behar dituzten ekarpenak beren aurrekontuetan esleitu behar dituzte, eta estatutuetan ezarritako eran eta epeetan egin behar dituzte ekarpen horiek. Nolanahi ere, ekarpen ekonomiko horiek ordaindu beharreko ordainketatzat eta lehentasunekotzat hartu behar dira ondorio guztietarako.\n2. Udal erakunde batek ez badu zorra ordaintzen horretarako ezarritako epean, mankomunitateko lehendakariak eska diezaioke Foru Aldundiari ordaindu gabeko kuota horiek atxiki eta ordaintzeko, udal zordunari kontzepturen batengatik kitatu behar zaion diru kopuruaren kargura.\nHorretarako arauzko zorpeko ziurtagiria erantsi behar da kasu bakoitzean.\n3. Era berean, udalerrien ekarpenen ordainketa bermatzeko, mankomunitateko lehendakaritzak udal aurrekontuen aurka egin dezake, udalak mankomunitateari egin behar dion ekarpenen gaineko kontu sailik ez badu aurreikusi aurrekontu horietan.\nMankomunitateak bere eskumeneko helburuak lortzeko kreditu eragiketaren bat hitzartu behar duenean, hango kide diren udalek bermatu edo abala dezakete eragiketa hori, mankomunitatearen beraren ondarea edo bere baliabide arruntak ez direnean nahiko eragiketa hori egiteko.\n- Kasu horietan, zorpetze baimena lortzeko, baliabide arrunt gisa eta bestelako finantza datu gisa, abala ematen duten udalei dagozkienak kalkulatuko dira.\nGipuzkoako lurralde historikoko udal erakundeen aurrekontu eta finantza araudian dauden aurrekontuei eta gastu publikoari buruzko arauak ezarriko zaizkie mankomunitateei.\nEra berean, kontabilitate publikoaren erregimenari eta beren kontuen eta kudeaketa ekonomikoaren kontrol eta fiskalizazioari buruzko arauak ezarriko zaizkie, araudi horretan agindu bezala.\nKONTZEPTUA ETA ESTATUTUAK\n1. Denen intereseko jarduerak eta zerbitzu publikoak kudeatzeko, udal erakundeek kontsortzioak era ditzakete beste herri administrazio batzuekin edo irabazirik gabeko erakunde pribatuekin, herri administrazioen helburuekin bat egiten duten helburuak dituztenean.\n2. Kontsortzioek beren pertsonalitate juridikoa dute eta helburu espezifikoak betetzeko ahalmena. Kontsortzioko estatutuei jarraitzen diete.\n3. Kontsortzioen eskumeneko zerbitzuak kudeatzeko, Toki Erregimenaren legerian ezarritako eratako edozein erabil dezakete, kontsortzioko kide diren erakundeen ordezkaritzan.\n4. Udal erakundeek eta bestelako herri administrazioek eratutako kontsortzioek, udal erakundeen interesak kudeatzen dituztenean, kontsortzio lokalen izaera izango dute, eta toki erregimeneko legerian ezarritako erregimen juridikoa aplikatuko zaie.\n4 (sic). Gipuzkoako lurralde historikoko udal erakundeek mugaz gaindiko kontsortzioak era ditzakete udal zerbitzu publikoak kudeatzeko, Gipuzkoako udal erakundeek parte hartuko duten mugaz gaindiko lankidetza hitzarmenen barruan eta gai horretan Estatuak berretsitako nazioarteko hitzarmenetako aurreikuspenen arabera.\n1. Kontsortzioak ondoko ahalmen hauek izango ditu bere funtzioak betetzeko:\na) Arauak emateko eta autoantolatzeko ahalmena.\nb) Finantza eta zerga ahalmena, beren zerga propioak ezartzeko ahalmena alde batera utzita.\nd) Aztertu, mugarriztatu eta beren ondasunak ofizioz berreskuratzeko ahalmena.\ni) Kredituei dagokienez, herri ogasunari aitortutako lehentasun eta hobespenak eta gainerako eskumenak, indarrean dagoen legeriaren arabera, eta udal erakunde izatetik datozen gainerako ahalmenak.\n2. Hartu beharreko ondasunak non dauden, hango udalerriari dagokio desjabetzeko ahalmena, edo bestela Foru Aldundiari, udalerri batzuetako ondasunak badira edo desjabetu beharra dakarten obrek edo zerbitzuek udalez gaindiko interesa badute, baina kontsortzioak eskatu ondoren eta haren onuran arituko dira.\n19.2 artikulua, abenduaren 23ko 6/2008 Foru Arauaren [GIPUZKOA], Gipuzkoako Lurralde Historikoko udalez gaindiko erakundeak arautzen dituen apirilaren 10eko 6/2007 Foru Araua aldatzekoak, artikulu bakarraren bigarren zenbakiak idatzia («G.A.O.» abenduak 29). Indarreangotasuna: 2008/12/30\nKontsortzioaren estatutuek, bere oinarrizko araua denez, kontsortzioen funtzionamendu erregimena ezarriko dute eta ondoko puntu hauek edukiko dituzte gutxienez:\na) Kontsortzioaren izena eta egoitza.\nb) Kontsortzioko kide diren udalerri, herri administrazio, erakunde, instituzio eta organismoen izenak.\nc) Kontsortzioaren gaia eta helburuak.\nd) Gobernu eta kudeaketa organoak eta kontsortzioko kideen ordezkariak izendatzeko era.\ne) Kontsortzioaren funtzionamendu arauak.\nf) Baliabide ekonomikoak eta kontsortzioko kideen ekarpenak.\ng) Kontsortzioaren indarraldia.\nh) Udalerriak eta bestelako organismoak kontsortzioan sartzeko eta banantzeko prozedura.\ni) Estatutuak aldatzeko prozedura.\nj) Desegiteko kausak eta prozedura, eta kontsortzioa likidatzeko arauak.\n1. Kontsortzioaren baliabide ekonomikoak ondoko hauek dira:\na) Kontsortzioko kideen diru edo in natura ekarpenak. In natura ekarpenak, jatorriz duten jabari publikoko edo ondareko kalifikazio hori gordeko dutelako, administrazio titularrei itzuliko zaizkie estutuetan adierazitakoari jarraituz, lortu nahi ziren helburuak bete eta gero.\nb) Beren ondaretik eta Zuzenbide Pribatuko gainerakoetatik datozen sarrerak.\nd) Kreditu eragiketatik datozenak.\ne) Zuzenbide publikoko gainerako prestazioak.\n2. Udalerriek, mankomunitateek eta gainerako elkartzezko udal erakundeek eman diezaiekete eratu dituzten kontsortzioei emango dituzten zerbitzuengatik ezarritako prezio publikoak jartzeko ardura, prezioek zerbitzuen kostua ez dutenean estaltzen eta estatutuetan bestelakorik ez denean esaten izan ezik.\nKontsortzioko kide diren erakundeei proposamenaren eta prezio publikoek zerbitzuaren kostua estaltzen dutela egiaztatzen duen azterketa ekonomikoaren kopia bidali behar diete kontsortzioek.\n3. Udalerriek, mankomunitateek eta gainerako elkartzezko udal entitateek eratu dituzten kontsortzioen esku utz ditzakete, egokitzat jotzen diren lankidetza formulen bidez, kontsortzioak bere gain hartutako zerbitzuen prestazioaren ordain udalek ezarritako tasen kudeaketa, likidazio eta bilketa egiteko ahalmena. Kontsortzioak zenbatekoa eguneratu ahal izango du, hori zurituko duen aginduzko txosten ekonomiko-administratiboan ezarritakoaren arabera.\nERATZEA, ESTATUTUAK ONARTU ETA ALDATZEA ETA DESEGITEA\n1. Kontsortzioa eratzeko eta estatutuak onartzeko prozedura foru arau honetako I. idazpuruko II. kapituluan erabakitakoa izango da funtsean, kontsortzioko kideen izaerak ekar ditzakeen salbuespenak kontuan edukiz.\nKontsortzioa eratu aurretik administrazio interesdunen arteko hitzarmena sinatu behar da, non agerian azalduko den elkartzeko duten borondatea, eta hitzarmen horri kontsortzioko estatutuen proiektuaren zirriborroa erantsiko diote eranskin gisa.\n2. Foru Aldundiaren txostena alde batera utz daiteke, hura kontsortzioko administrazioetako bat denean.\n3. Kontsortzioaren eraketa eta estatutuen onarpena kontsortzioko erakunde guztiek onartu behar dituzte, horretarako dagoen legeriari jarraituz.\n4. Zuzendaritza organoak kontsortzioko erakunde guztien ordezkariek osatuko dituzte, estatutuetan ezarritako proportzioan.\nKontsortzioko estatutuak aldatzeko, kideak atxiki eta banantzeko, desegiteko, langileen erregimena eta ekonomia, aurrekontu eta kontabilitateari buruzko erregimena erabakitzeko, foru arau honetan mankomunitateei dagokienez erabakitakoari jarraituko zaio, kontsortzioko kide diren erakundeak izaera ezberdinekoak direla-eta estatutuetan ezar daitezkeen berezitasunak alde batera utzi gabe.\nKontsortzioak Gipuzkoako Toki Erakundeen Foru Erregistroan egon behar dute izena emanda, legez ezarritako beste erregistro batzuetan ere izena emanda egotea alde batera utzi gabe.\n1. Partzuergo izanarekin ezagutzen ditugun erakunde tradizionalak udalerri batzuetako ondasun batzuk, zatitu gabeko jabekidetasunean, dituztenak dira. Partzuergo horien helburu nagusia beren ondasunak administratu, ustiatu eta denen artean erabiltzea da eta baita beste herri administrazio batzuetako legeriak eman diezazkiekeen zerbitzu publikoak kudeatzea ere.\n2. Partzuergoek beren nortasun juridikoa dute eta helburu espezifikoak betetzeko ahalmena. Partzuergoen estutuei ez ezik, ohiturazko edo tradiziozko arauei jarraitzen diete.\nEstatutuek partzuergoen funtzionamendu arauak ezarriko dituzte eta ondoko puntu hauek izango dituzte gutxienez:\na) Partzuergoaren izena eta egoitza.\nb) Partzuergoko kide diren udalerrien izena.\nc) Partzuergoko udalerri bakoitzari dagokion proportziozko zatia adieraztea.\nd) Partzuergoaren gaia eta helburuak.\ne) Gobernu eta kudeaketa organoak eta partzuergoko kideen ordezkariak izendatzeko era.\nf) Funtzionamendu arauak.\ng) Udalerriak partzuergoan sartzeko eta handik banantzeko prozedura.\nh) Estatutuak aldatzeko prozedura.\nPartzuergoen estatutuen eta oinarrizko ordenantza instituzionalen aldaketa horretarako egin dituzten aurreikuspenen arabera egingo da, partzuergoek dituzten helburuak gehitzerik ez badakar, eta, horrela ez bada, foru arau honetan ezarritako prozeduren bidez.\nDaukaten autonomia alde batera utzirik, gai horretan Gipuzkoako lurralde historikoko udal erakundeetarako erabakitakoari jarraitu behar diote partzuergoek, erregimen ekonomikoari dagokionez.\nForu arau honetako I. idazpuruan, II. idazpuruan eta III. idazpuruan, hurrenez hurren, araututako udalerrien mankomunitate, kontsortzio eta partzuergoen eraketa eta funtzionamendu ona sustatzeko neurriak bultzatuko ditu Gipuzkoako Foru Aldundiak, zerbitzu publikoak emateko berme handiagoa behar denean eta emateko orduan eraginkorrago izan behar denean.\nZehazki, sustapen neurriak ondoko hauek izan daitezke:\n1. Mankomunitate, kontsortzio eta partzuergoen eraketa eta funtzionamendurako behar duten laguntza tekniko eta juridikoa ematea.\n2. Lehentasunezko laguntza ematea, inbertsio, laguntza eta dirulaguntzen bidez, mankomunitate, kontsortzio eta partzuergoek obrak egin eta zerbitzu publikoak ematen dituztenean.\n1. Honako baldintza hauek betetzen direnean, tokiko korporazioek erantzukizun solidarioa izango dute ohiko edota aparteko ekarpenengatik eta zerbitzuen prestazioengatik:\na) Honako hauek izatea hartzekodunak: Udalerrien mankomunitateak, tokiko kontsortzioak edota Toki araubidearen oinarriak arautzen dituen apirilaren 2ko 7/1985 Legeak 85.2.A) d) artikuluan aurreikusi entitateak.\nb) Aurreko a) letran aipatu entitateek egindako zorrak izatea.\n2. Ekarpenengatik tokiko korporazioen erantzukizun solidarioa 1. ataleko a) letran jasotako entitateetan duten partaidetza kuotaren araberakoa izango da eta hori kalkulatuko da zorduna den entitatearen ordezkaritza organoetan duten parte hartzearen proportzioan.\n3. Tokiko korporazio jakin bati zerbitzuak eskaintzeagatik egindako zorrak badira, hori izango da zor horien guztien erantzule\n30. artikulua, 2011ko urtarrilaren 1etik aurrerako ondorioekin, Gipuzkoako Lurralde Historikoaren 2011. urterako aurrekontu orokorrak onartzen dituen abenduaren 23ko 4/2010 Foru Arauaren [GIPUZKOA] Bederatzigarren Xedapen Gehigarriak barneratutakoa («G.A.O.» abenduak 28).Indarreangotasuna: 2011/01/01 Ondorioak / Aplikagarritasuna: 2011/01/01\nForu Agindu hau indarrean sartzen denetik urtebeteko epean, haren aurretik eratutako mankomunitate eta kontsortzioek egokitu egin behar dituzte beren estatutuak foru arauan ezarritako aginduen arabera, 11. artikuluan adierazitako tramiteei jarraituz.\nEstatutuak ez badira foru arauaren arabera egokitzen, foru arau honen aurka doazen estatutuetako agindu guztiak indargabetuta geratuko dira.\nDerogaturik gelditzen da, foru arau honetan araututakoaren aurka doan maila bereko edo apalagoko xedapen oro.\nAhalmena ematen zaio Gipuzkoako Foru Aldundiari foru arau hau gauzatu eta betetzeko beharrezko diren xedapenak emateko.\nForu arau hau Gipuzkoako Aldizkari Ofizialean argitaratu eta hurrengo egunean jarriko da indarrean.


: Lurra goldatu aurretik triki-traka deituriko tresna batekin askatzen... [+]\nEgunik laburrenak dakartza gogora sasoi beroen honek, eta ordurako biltegia hornitu behar. Bilketa eta jasotze garaia da. Gure etxean nabarmena da. Lagun flandriar bat etorri zaigu, eta erabat harrituta hor aritu da belar txorta bildu berriak miatzen: mendazuria, mendaurdina, inuntzia, peldoa, batana, ahamenta, astamenda, aizpatana, kukuso-belarra, ardi-bedarra, baxaranatzea, basa-menda edo mendaza (Mentha x rotundifolia), txortaloa (Mentha pulegium), berbena-belarra, berdana, berdan-belarra, izusta, ihitzi-belarra, irontzi-belarra edo inuntzi-belarra (Verbena officinalis) eta pasmo-belarra, izugeslia edo amorru-belarra (Anagallis arvensis). Belazeak lehortzen diren hurrengoan larranbiloa, larmina, lili-bitxia edo kamamila (Matricaria chamomilla) bildu beharko dugu. Udazkenera arteko lana izango da: bildu, lehortu eta jaso.\nEz gara aritu zaharrak lagun batentzako ezkia, ezkua, astigarratzea edo zariaren (Tilia spp.) loreak biltzen. Udaren hasiera dakar ezkiaren loreak, eta gure lagun horrentzat ez da usain hobea duen lorerik. Zuhaitz handiak dira ezkiak, eta, basoan bezala, kale eta parkeetako ezkidiek urrutira hedatzen dute bere urrina. Egun bero eta lehorretan urrin-laino horretan biltzen dira, ireki berritan. Ahal den azkarrena ondo lehortu eta jaso behar da. Horretarako ahalik eta ilunena den tokia erabili. Sare edo gaza baten gainean xabal-xabal eginda jarri eta lehortutakoan ondo itxitako ontzian jaso, urrinari ahalik eta luzeena euts diezaion.\nLasaigarria da ezkia; nerbioak lasaitzen eta arnas aparatuko gaixotasunak arintzen ditu. Lasaigarria da, baita ere, belarrak eta uztak etxeratuta izatea. Ospatzeko, dasta ezazu ezkiaren lorearekin egiten den perfumeren bat; ez zara damutuko, eta udaren hasieran izango zara egunero.\nIruñea - II Turismo Gastronomikoaren jaldunaldia\n2019-02-21 · 10:00\nUkar - Laboreen gaitzak, jardunaldia\n2019-02-21 · 17:00\nDonostia - Basalandereekin egindako xaboi ekologikoen tailerra\n2019-02-21 · 18:00\nBilbo - Zure baratzeko gabeziei, izurriteei eta gaixotasunei nola aurre egin\n2019-02-21 · 18:30\nBermeo - Emakumea eta osasuna\nBilbo - Frutagintza eta baratzegintza ekologikoa\nUztaritze - Albaolari buruzko hitzaldia\nArkauti - Nire produktuak saltzeko marketing teknika, ikastaroa\nGasteiz - Euskadiko II Ornitologia Jardunaldia\n2019-02-22 · 11:30\nBarakaldo - Lorategiko Landare bitxiak


Bukatu da Pourra'2015 - Azpeitia - uztarria.eus\nBukatu da Pourra'2015\nUztarria.eus 2015-07-26 22:01\nMarcos Rodriguezek (Movistar II taldearekin) irabazi du Uztarriaren Tourreko aurtengo porra, Miren Jimenez (Miren) izan da bigarrena, eta Juan Aramendi (Txosto) hirugarrena. Beste hamaika apustugilek ere jasoko dute saria. Sari banaketa San Inazio bezperan, uztailaren 30ean, izango da, 20:00etan, Uztarriak aurten Goikokalen jarria duen tonbolan.\nGaur, uztailaren 26an, bukatu da 2015eko Frantziako Tourra. Horrenbestez, Uztarriaren Pourra ere bukatu da. Frantziako lasterketan garaipena Chris Froome-rentzat (Team Sky)) izan bada, Pourra'2015-en sari nagusia Marcos Rodriguezek irabazi du, Movistar II taldearekin. Aurtengo Pourraren podiumean bigarrena Miren Jimenez izan da, Miren taldearekin, eta hirugarren saria Juan Aramendik jasoko du, Txosto taldearekin. Pourra'2015ek 176 apustu izan ditu. Azken sailkapena Pourraren helbidean ikus dezakezue, osorik.\n1.goak: 1.056 euro, Movistar II, Marcos Rodriguez.\n2.goak: 704 euro, Miren, Miren Jimenez.\n3.goak: 352 euro, Txosto, Juan Aramendi.\n4.goak: Bi lagunentzako afaria, Movistar, Marcos Rodriguez.\n13.goak: Odriozola Ardoak-en oparia, Tinkotu, Alaitz Olaizola.\n39.goak: Erreka Bike-n oparia, Txarrijanan potie, Mailo Oiarzabal.\n45.goak: Ziklos Beniren oparia, Alperrak, Eneko Alberdi.\n54.goak: Aitzaki Kirolaken oparia, Team Erreka Bike, Joseba Albizu.\n69.goak: Azpeitiko Kirol Patronatuaren opariak, Ezkerra, Jose Luis Albizu.\n89.goak: Azpeitiko Udalaren saria, Dormilon, Jon Goenaga.\n100.goak: Talasoterapiako bi lagunentzako zirkuitua, Gaubeka, Eneko Izagirre.\n122.goak: Odriozola Ardoak-en oparia, Bat, Iñaki Arizeta.\n155.goak: Uztarriaren sariak, Marti Zelai, Ignacio Zelaia.\n176.goak: Tiobiboetarako 30 euroko balea, Plazatoroseko Xanti, Jon Oiarzabal.\nHorren arabera, aurtengo talde idealak 2297.75 puntu lortuko zituzkeen, iazkoak baino 117.65 gutxiago.\nOhitura den bezala, Pourraren sari banaketa San Inazio bezperan izango da, uztailaren 30ean, 20:00etan. Uztarriak aurten Goikokalen duen festetako tonbolan egingo da sari banaketa. Saritu guztiek bertara azaldu beharko dute saria jasotzera.


Ordenanza Municipal De Consumo\nTabla que ofrece los datos del anuncio KONTSUMO BULEGOA (KIUB)\nSan Marcial, 2 20304 IRUN\nTelefonoa 943505536 / 943505535\nArduradun politikoa REBECA GONZÁLEZ (Kontsumoko Ordezkaria)\nArduradun teknikoa MIKEL ZABALETA GARCIA\nEginkizunak Kontsumitzaileak Informatzeko udal Bulegoak (KIUB), izenak adierazten duen bezala, harekin harremanetan jartzen den edonori informazio ematen dio Kontsumoaren alorreko edozein alderdiren inguruan.\nAski zaila da Kontsumoa zer den definitzea, gai ugari sartzen direlako haren barnean, baina oro har, esan dezakegu kontsumo erlazioa dagoela edozein pertsonak produktu edo zerbitzu baten erosketa, erabilera edo gozamena kontratatzen duenean, baldin eta azken hartzaile gisa egiten badu, hauxe da, bere enpresa edo lanbide jardueran sartzeko erabiltzen ez badu.\nIrungo KIUB bulegoak Kontsumoko Zerbitzu Integral gisa jarduten du, izan ere, Informazioa eskaintzeaz gainera, beste egiteko batzuk ere baditu: erreklamazioak tramitatzea, bai formalak, Erreklamazio Orrien bidez, bai ez-formalak, bulegoan bertan jasotzen direnak; merkatuaren kontrola, ikuskapen kanpainen bidez, salaketak jasotzea, horien jarraipena eta, hala behar badu, zigor espedienteak abiaraztea; prebentzio lana, Kontsumoaren inguruko prestakuntza ekintzen eta berrien hedapen ekintzen bidez. Epaitegietara jo gabe, Kontsumo Arbitrajearen bidez gatazkak behin-betiko konpontzeko modua eskaintzen du halaber.\nIrungo Udal Kontsumo Bulegoak honako sektore hauetan egiten du lan batik bat:\n-XEHEKAKO SALMENTA MERKATARITZA ESTABLEZIMENDUETAN: beherapenak; publizitate foiletoak; produktu aldaketak; muntatze eta instalatze arazoak eta abar.\n-SALMENTA BEREZIAK: erosketak katalogo bidez; etxera etortzen diren saltzaileak...\n-LAGUNTZA TEKNIKORAKO ZERBITZUAK: etxetresna elektriko, argazkimakina, igogailuen... konponketak\n-ETXEKO ZERBITZUAK: igeltsero, iturgin, elektrizitate, margotze lanak, butanoa...\n-GARRAIOAK: txartelen erosketa; ekipajea galtzea...\n-BIDAIA KONBINATUAK: arazoak ostatuekin, bertan behera uzteak eta abar..\n-AUTOMOBILAK: ibilgailuen salerosketa, konponketak tailerretan...\n-ETXEBIZITZA: arazoak akaberekin, emate datak; akats ezkutuak; salerosketa kontratuak; hipoteka maileguak.\n-ASEGURUAK: kalte-ordainen ordainketa; arazoak polizekin; kontratuen interpretazioa...\n-BANKA: banku komisioak; kontratuen interpretazioa...\n-LANBIDE LIBERALAK: abokatuen ordainsariak; dentistak; medikuntza pribatua...\n-TELEKOMUNIKAZIOAK: huts egindako konexioak INTERNETen; arazoak tarifa finkoarekin; hornitzaileen inguruko informazioa eta abar.\nPágina web de la OMIC\nEMATEN DITUEN ZERBITZUAK:\n- Kontsumitzaileari informazio integrala ematea dauden bide desberdinak erabilita (aurrez aurre, telefonoz, e-mailez...)\n- Kontsumo eta bitartekaritza alorreko erreklamazioak tramitatzea, alor horretan sortzen diren gatazkei konponbidea aurkitzeko.\n- Kontsumitzaileen salaketak jasotzea.\n- Kontsumo Arbitrajearen erabilera bultzatzea, gatazkei konponbidea emateko formula gisa, auzibidera jo beharrean.\n- Kontsumoaren alorreko arazoekin lotutako intereseko berriak zabaltzea.\n1. Kontsumo alorreko gaia izatea.\n2. Kontratu harremana azken kontsumitzailearen eta merkataritza establezimendu baten edo profesional edo gremio baten artekoa izatea.\n3. Kontratu harremanean inplikaturiko bi aldeetako bat Irungo erroldan egotea: (Erreklamazioa egin duena edo erreklamazioa jaso duena).\n4. Erreklamaturiko ekintzaren froga idatziren bat izatea: faktura, etiketa, kontratua, emate agiria, aurrekontua.\nBeharreko informazioa eta orientazioa lortu ahal izateko, aldez aurretik hitzordua eskatuko zaie KIUBeko udal langileei, bai 010 telefonoaren bidez, edo bai aurrez aurre HAZan.\nAlokatzeen edo auzokoen arteko arazoen inguruko kontu guztiez (Jabetza horizontala) ACUBI (Bidasoako Kontsumitzaileen Elkartea) arduratzen da, Foruen kalea, 2 – 2. eskuinean. Telefonoa 943632194, 10:00etatik-13:00era.


Musikaria zara? Parte hartu Musiketxeak egitasmoan! — Gaztezulo\nMusikaria zara? Parte hartu Musiketxeak egitasmoan!\nMusikaria zara? Parte hartu Musiketxeak egitasmoan! https://www.gaztezulo.eus/albisteak/musikaria-zara-parte-hartu-musiketxeak-egitasmoan https://www.gaztezulo.eus/albisteak/musikaria-zara-parte-hartu-musiketxeak-egitasmoan/@@download/image/musiketxeak_1396366782.jpg\nMusika talde bat eratu duzue? Bakarlari gisakonposatu dituzun kantak jendaurrean aurkeztu nahi dituzu? DJ bikaina zara etajendea dantzan jarri nahiko zenuke? Ez galdu Musiketxeak egitasmoak eskaintzen dizunaukera! Zabalik da Hileko Taldea lehiaketan parte hartzeko epea, apirilaren1etik 30era bitarte.\nMusiketxeak egitasmoaren baitan, aurtenhirugarrenez antolatu dute Hileko Taldea lehiaketa. Lehiaketa honetan parte hardezakete Euskal Herriko zein Euskal Herrian gutxienez bost urtez erroldatutadauden talde, bakarlari eta DJek. Bete behar duten baldintza bakarra zera da,gehienez ere hiru disko izatea kaleratuta. Eta noski, lehiaketara aurkeztendiren kantek jatorrizkoak behar dute izan.\nLehiaketan onartuak izateko ondokoak bidalibehar zaizkie antolatzaileei: hiru kanta mp3 edo wma formatuan, biografia laburbat, taldearen edo bakarlariaren bi argazki eta riderra zehaztapen teknikoekin.Horietaz gaiz, zuzenekoren bat biltzen duen DVDa aurkezteko aukera ere zabalikdago dago, eta batzorde artistikoak kontuan hartuko du. Material guztiamusiketxeak@gmail helbidera bidali behar da apirilaren 30a baino lehen.\nParte hartzaile guztien artean, epaimahaiakbost aukeratuko ditu, eta talde,bakarlari edo DJ horiek kontzertu zirkuitu baten parte izango dira datorreniraila eta abendua bitartean. Ezinbestekoa da, beraz, lehiaketara aurkeztendirenek datorren udazkenean kontzertuak eskaintzeko disponibilitatea izatea.\nMusiketxeak2011. urtean jaio zen lau eragile kulturalen bat egitearen ondorioz: Jimmy JazzGasteiz, Bermeoko Kafe Antzokia, Biarritzeko Atabal eta Bilboko EmankorElkartea. Zabalik dagoen sarea da, eta hiru helburu nagusi ditu: zuzenekomusikako aretoetan proiektu soziokulturalak sustatu eta garatzea, Euskal Herrikomusikari berrien harrobi sendo bat eratzea eta artista horien egitasmoakzabaldu eta ikusgai egitea.


MUGI TXARTELA GASTEIZKO TRANBIAN ERABILTZERIK IZANGO DA | Union de consumidores de Euskadi-UCE\nEuskadiko garraio txartelen arteko interoperabilitatea lortzeko urratsa da. Bilboko tranbia-zerbitzuetan erabili daiteke MUGI txartela iazko uztailaren amaieraz geroztik\nDatorren maiatzaren 4tik aurrera MUGI edo Lurraldebus txartela Gasteizko tranbia ordaintzeko erabili ahal izango da, Gipuzkoako Garraio Agintaritzak jakitera eman duenez.Arabako BAT txartelaren prezio bera izango dute MUGI txartelaren erabiltzaileek: 0,73 €; esku-dirutan ordainduz gero, aldiz, 1,35 €. Dena dela,Gasteizko tranbian MUGI txartelaren bidez egindako bidai horiek ez dute veste deskontuak lortzeko aukerarik emango eta ez dira txartelaren mugimenduetan agertuko.\nHiru lurraldeetako Garraio Txartelen arteko Interopetabilitate Planaren barruan kokatutako proiektu pilotu horri esker erabiltzaileek erosotasuna eta preziomerkeagoak lortzen dituzte.\nIazko uztailaren 30etik aurrera aipaturiko hiru txartelak Bilboko tranbia-zerbitzuak ordaintzeko baliogarriak dira. Azarotik aurrera, berriz, TrapagarangoLarreinetako funikularrean. Hurrengo urratsa DBuseko autobusetan eta Euskotreneko Linea Orokorrean erabili ahal izatea izango da.


Paul Amadeus Pisk - Wikipedia, entziklopedia askea.\nPaul Amadeus Pisk (Viena, 1893ko maiatzaren 16a; † Los Angeles, 1990eko urtarrilaren 12a) musikologo eta konpositore austro-estatubatuarra izan zen.\nViena, 1893ko maiatzaren  16a\nLos Angeles, 1990eko urtarrilaren  12a (96 urte)\nmusikagilea, musikologoa, unibertsitateko irakaslea eta piano-jotzailea\nPaul Pisk musikologian doktoratu zen Vienako Unibertsitatean 1916an Guido Adlerrekin. Ondoren Vienako Kontserbatorioan ikasi zuen eta Arnold Schönberg eta Franz Schreker irakasleengandik jaso zituen lezioak. Jarraian, Vienako Kontserbatorioan eskola emateari ekin zion, baita hainbat vienar unibertsitate entzutetsuetan ere, bereziki Volkshochschule Volksheim Ottakringen, non Kurt Pahlenekin aholkulari gisa lan egin zuen 1932 eta 1934 artean. Bere ikasleen artean Leopold Spinner zegoen. 20ko hamarkadatik aurrera austriar Droit Humainaren Vienako Logiaren partaide izan zen.\nEmanaldi Musikal Pribatuetarako Elkartearen zuzendaritza-batzordearen kide, idazkari eta pianista izan zen ere bai. Musika Garaikiderako Nazioarteko Elkartearen sortzaileetako bat izan zen eta, 1920tik 1928ra arte, Musikblätter des Anbruch aldizkariaren koeditorea eta Arbeiter-Zeitungaren argitaratzaile musikala. 30eko hamarkadan Musik der Gegenwart (alemanez "gaur egungo musika") kontzertu-zikloa sortu zuen, zeinen jarraipenaz Friedrich Wildgans arduratu zen 1936tik 1938ra.\n1936an judutar zelako Estatu Batuetara erbesteratu zen. Redlandseko Unibertsitatean, Kalifornian (1937-1951), Texasko Unibertsitatean Austinen (1951-1963) eta Washingtoneko Unibertsitatean Saint Louisen (1963-1972) irakatsi zuen. Piskek orkestra-lanak, ganbera-musika, balletak eta abestiak konposatu eta musika teorikoko lanak idatzi zituen.\nAzken aldaketa 7 martxoa 2019(e)an, 00:14(e)tan


25 urte bete dira, Kepa Ordoki, Gernika batailoiko komandantea hil zenetik\nAzaroaren 28an, hogeita bost urte beteko dira, Kepa Ordoki, Gernika batailoiko komandantea hil zenetik. Efemeride hau oroitarazteko, Kepa Ordoki Memoria Historikoa Bidasoan elkarteak hainbat ekintza burutuko ditu Hondarribia, Irun eta Hendaian, azaroak 27 eta abenduak 1 artean.\n“Eusko Gudariak” abestuz eta ohorez agurtu zuten ordoki 1993an, Hendaiako hilerrian. Mikel Epaltza apezaren esanetan, Ordokik “inoiz ez zuen gloria pertsonalik eskatu eta gauza bakar bat desira zuen soilik: bere herriaren askatasuna”. Mende laurdena pasata, komandantearen inguruko oroimena urrituz joan da eta Kepa Ordoki MHB elkartearentzat, heriotzaren urteurrena, “aitzaki ezin hobea da, Ordokiren bizia berreskuratu eta honen baitako oroimen ariketa bat garatzeko”.\n“Bertsotan faxismoari aurre” bertso emanaldi gidatua\nAzaroaren 27an, 19:00etan, Hondarribiko Kultur Etxeko areto nagusian. 1936an, Behe Bidasoak eta Euskal Herriak jasandako altxamenduan zehar idatzi ziren bertsoak abestuko dira eta garaiko zenbait pasarte aipatu. Aitor Errazkin bertsolariak, Laida Oronoz kantariak eta Aritz Erasun eta Aitziber Arruabarrena trikitilariek girotuko dute emanaldia. Joxan Elosegi, Kepa Ordoki MHB elkarteko kidea eta “Joxe Mari Lopetegi, errepublikanoen bertsolaria” liburuaren egileak gidatuko du emanaldia.\n"Gernika Batailoia, askatasun itxaropena"\nAzaroaren 29an, 19:30etan, Irungo Palmera Montero gunean. "Gernika Batailoia, askatasun itxaropena (1945-2015)" dokumentalak faxismoaren kontra eta aliatuen alde borroka egin zuen euskal talde militarraren historia gogoratzen du. Kontakizuna 2015eko apirilean hasten da Pointe de Grave aldean gudariei egin zitzaien omenaldiarekin. Franck Dolosor kazetariak idatzi du doku-fikzio honen gidoia eta emanaldi egunean irunen egongo da.\nKepa Ordoki eta memoria historikoa\nAzaroaren 30ean, 19:00etan, Hendaiako Zokoburu eraikineko Hegoa gelan. Kepa Ordoki komandantearen bizia, testuingurua eta oroimena jorratuko da, solasaldi baten bidez. Iñaki Egaña, Euskal Memoria Fundazioko Lehendakaria eta historialaria, eta Alberto Unamuno, Markina Xemeingo Ahaztuen Memoria elkarteko kideak, Ordokiren biziaren zertzelada nagusiak eskainiko dituzte. Solasaldia irekia izatea espero da, bertaratuen parte-hartzea sustatuz.\nAbenduak 1ean, 12:30etan, Irungo Gernikako Arbolaren parean. Kepa Ordoki, Gernika Batailoiko Bidasotar eta bailaran askatasuna, demokrazia eta justizia sozialaren alde borrokatu duten pertsonak omenduko dira, ekitaldi xume baten bitartez.\nKepa Ordoki MHB elkarteak gogorarazi du, “Oroimen historikoak eskatzen duen errespetua ezinbestekoa da, herrien etorkizuna eta pertsona aske eta solidarioen garapenerako. Horregatik, Behe Bidasoko bizilagunak deitzen ditugu egiaren berreskuratze eta zabalpenean elkarrekin egoteko, azaroak 27 eta abenduak 1 artean, burutuko diren ekintzetan”.\nAlbiste hau Antxeta Irratiak argitaratu du eta CC-by-sa lizentziari esker ekarri dugu ARGIAra.


Irakaskuntza pribaturantz | Jendartean\nHasiera » Hezkuntza » Irakaskuntza pribaturantz\nProtesta Altsasuko Lanbide Heziketako Institutuan.\nSistema publikoa ahultzea da pribatizazioaren ardatzetako bat. Zerbitzu publikoaren lan-baldintzak kaskartzen dituzunean, nahikoa inbertitzen ez duzunean, baliabideak murriztu eta kudeaketa txarra egiten denean… muzin egiten diozu kalitate ona mantentzeari. Sistema publikoarekiko irudi txarra zabaltzen duzu, eta are gehiago, jendeari sinestarazten diozu zerbitzu publikoak ez direla eskubidea, pribilegioa baizik, testuinguru ekonomikoak baldintzatuta. Hezkuntzarekin ari da gertatzen (eta laster izango dugu Osasun arloko murrizketa neurrien berri).\nPPren Gobernuak erabaki du hezkuntzan dirua murrizteko modu ona dela, besteak beste, ikasgeletako haur kopurua handitzea, irakasleek eskola-ordu gehiago ematea eta bajan dauden irakasleen ordezkapenik ez kubritzea lehenengo bi asteetan. Nafarroako Gobernuak esan du Madrilgo aginduak beteko dituela, eta Jaurlaritzak dio eskumenak nori dagozkion aztertuko duela, baina Espainiako Gobernuaren presioa handia izango da neurriok Estatuko erkidego guztietan bete daitezen.\nKurioski, hezkuntza publikoari murrizketak egitearekin batera, seme-alaba pribatuan izateagatik jaso daitezkeen onura fiskalak handitu egin ditu PPk bere gobernupean dauden hainbat erkidegotan. Ez litzateke harritzekoa izango irakasleek lan-baldintza hobeak bilatzea ikastetxe pribatuetan, eta gurasoek ere pribatuen aldeko apustua egitea seme-alabei kalitatezko irakaskuntza eskaintzeko.\nAdos, irakaskuntza publikoan ildo ugari daude hobetzeko, euskarari eskaintzen zaion tratamendua eta Curriculuma kasu, baina kalitatezko hezkuntza publikoak izan behar du helburua, eta berau ahultzea, murriztea, eta pribatizazioaren aldeko estrategian baztertzea ez da bidea.\nJon Albizbeaskoetxea | apirila 17, 2012 at 2:04 pm\n“irakaskuntza publikoan ildo ugari daude hobetzeko, euskarari eskaintzen zaion tratamendua eta Curriculuma kasu” esaten duzunean, arinkeriaz eta eskola publiko gehiengoaren errealitatea asko ezagutu barik diozula ematen du. Gure ikastetxean bi puntu horiek dira bereziki ardatz moduan ditugunak, eta nik ezagutzen ditudan ikastetxe publiko gehienek ere (eta asko dira hauek). Pribatu kontzertatu eta sasi ikastola askori buruz arituko zinen agian.\nMesedez zaindu gehiago esaten duzuna, besteon lana eta errealitatea ez gutxiesteko. Nahi duzunean zabal frogatuko dizut erratuta zaudela.\nLemoako J.B. Eguzkiza Meabe LHIko zuzendaria\nmikel-garcia | apirila 17, 2012 at 2:50 pm\nEskerrik asko zure erantzunagatik, Jon, baina ez dut uste inoren lana gutxietsi dudanik; alderantziz, eskola publikoari behar dituen baliabideak eskaintzearen alde idatzi dut, etorkizuna hor dagoela uste baitut. Dena den, hezkuntza publikoan ildo ugari hobetzeko daudela pentsatzen eta berresten dut, kontrakoa begiak ixtea litzateke. Egungo hezkuntza ereduan adar askori buruzko eztabaida dago zabaldua, baina zehazki nik aipatzen ditudanetan ez naiz ari ikastetxe jakinen lanaz, baizik eta erabaki politikoen ondorioz (eta hezkuntza publikoa horren menpe dago, zoritxarrez) jarraitzen den metodologia orokorraz: “euskarari eskaintzen zaion tratamendua”z mintzatzen naizenean ari naiz Nafarroan zonalde batzuetan euskaraz ezin ikasteaz (eskola publikoan) edota Jaurlaritzak martxan jarri nahi duen hiru eleko ereduaz. Eta “curriculuma” aipatzen dudanean, inguruko irakasleek beraiek aitortu didate gabeziak eta hobetzeko kontuak daudela bertan, adibidez konpetentzien gaia (egun hain bogan) praktikara eramateko zailtasunak.\nFultxo | apirila 18, 2012 at 10:50 am\nErrore handia iruditzen zait balantzaren beste aldean irakaskuntza pribatua jartzea. Irakaskuntza osotasunean ateratzen da kaltetuta neurri hauek hartzen direnean.\nPribatuan lan egiten dugunon lan baldintzak ez dira publikokoak baino hobeagoak eta neurri hauek hartzen badira ez dira hobera joango.\nIrakaskuntzen alde egin behar dugu, kasu honetan balio ez duten dikotomia nekagarriak, erabili gabe.\ninaki | apirila 27, 2012 at 8:40 pm\nIrakaskuntza sistema osoaren aurka doaz. Murrizketak ez dira soilik eskola publikoan aplikatzen, kontzertatuetan ere. Denon ardura da neurri hauen aurka egitea, teorikoki hezkuntza sailetik hobetzen diren baloreak eta konpetentzien aurka doaztelako. Gero kalitateari buruz hitzegingo dute.


Mendeko perpaus adjektiboak edo erlatiboak/\nAurrekari garbirik gabeko erlatiboak\nArtikulua + que\nMendeko perpaus -edo proposizio- erlatiboak dira izen-sintagma baten izen nukleoa osatzen dutenak (15. gaia ikusi); euren betebeharra, beraz, adjektibo-sintagmarena da (14. gaia ikusi). Osatutako adjektiboa aurrekaria da, eta mendeko perpausean aurrekariaren kontzeptua errepikatzen duen hitza erlatiboa da.\nMendeko perpaus adjektibo mota bi daude: murrizgarriak eta ez-murrizgarriak. Horiek ere sailka daitezke lau irizpideren arabera:\nProposizio adjektibo murrizgarria\nProposizio adjektibo ez-murrizgarria\nIrizpide semantikoa Adierazten duten izenaren esanahia murrizten dute. Ez dute izenaren esanahia murrizten, baizik eta bertan inplizitua den zerbait azpimarratzen dute.\nIrizpide sintaktikoa Funtsezkoa da; ezin da kendu perpausaren edukia aldatu gabe. Ken daiteke, perpausaren edukia aldatu gabe.\nIrizpide fonologikoa Lerro melodikoa (3. gaia ikusi) eta perpausa batera doaz. Intonazioa ez da baxuagoa, ezta pausuen artean egiten ere. Intonazioa baxuagoa da eta pausuen artean egiten da.\nIrizpide ortografikoa Ez da komen artean idazten. Komen artean idazten da.\nSemantikoki, erlatiboek balio anaforikoa dute: aurreko izenari (erlatiboaren aurrekaria izenekoa) dagozkion, eta bertatik hartzen dute esanahia. Erlatiboaren aurrekariaren menpean dago mendeko perpaus osoa.\nSintaktikoki, erlatiboak bi betebehar egiten ditu:\nMendekotasun adjektiboaren indize formala da: sartutako perpausak aurrekariaren menpean dagoen adjektibo-sintagma bat bezala funtzionatzen duela adierazten du.\nSartutako menpeko perpausaren osagarria da.\nMorfologikoki, erlatiboak izenordainak (8. gaia ikusi), determinatzaileak (6. gaia ikusi) edo adberbioak (11. gaia ikusi) izan daitezke.\nMendeko perpausean duen betebehar sintaktikoaren arabera, honela sailkatzen dira:\nForma ez pertsonaleko aditza duten mendeko adjektiboak\nMendeko perpaus mota horren aditza infinitiboan, gerundioan zein partizipioan ager daiteke (10. gaia ikusi).\nMendeko adjektibo batzuetan, erlatiboarekin batera infinitibozko aditza agertzen da: No tengo sitio donde dormir. Esan daiteke joskera horietan infinitiboarekin perifrasia egiten duen aditz-modal bat kendu dela (10. gaia ikusi): No tengo sitio donde [pueda] dormir.\nErlatiborik gabeko proposizioek, partizipiozko aditzarekin eta berezko subjekturik gabe, mendeko perpaus adjektiboek bezala funtzionatzen dute.\nGerundioko eta erlatiborik gabeko joskera batzuek betebehar adjektiboa dute, izen bat osatuz: Había mucha gente dando vueltas por la plaza.


Alegiako San Juan kalean jaio eta bizi - Ahotsak.eus\nAlegiako San Juan kalean jaio eta bizi Pakita Artola Egibururen aita Amezketako Huarte auzokoa zen, ama berriz, Bidanikoa. 1923an jaio zen Alegian, urtarrilaren 29an. Beti Alegian bizi izan da. San Juan kaleko etxe batean jaio zen. Etxe hura bota egin zuten zaharra zelako. Ondoren etxe berriak eraiki dituzte.\nHizlaria(k): Artola Egiburu, Pakita\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ALE-002-001 kodeko bideoa nahi duzula aipatzea: ahotsak@ahotsak.eus\nPakita Artola Egibururen aita Amezketako Huarte auzokoa zen, ama berriz, Bidanikoa. 1923an jaio zen Alegian, urtarrilaren 29an. Beti Alegian bizi izan da. San Juan kaleko etxe batean jaio zen. Etxe hura bota egin zuten zaharra zelako. Ondoren etxe berriak eraiki dituzte.\nGaia(k): Herria, azpiegitura , Herria, azpiegitura » Herri-antolaketa » Kaleak, plazak , Herria, azpiegitura » Herri-antolaketa » Aldaketak eta arazoak , Familia eta harremanak » Lagunartea eta familia » Etxeko giroa\nGabonak familia giroan\nEtxetxora igandetan, laguntzera\nTronpeta, klarinetea, tronpa eta saxofoia ikasia; bandan aritua\nMaiorazkoa izan, baina apaiz joan nahi\nArantzazu, inflexio puntua\nEuskara eta Altzako baserriak\nAita gizon aparta


EUREST EUSKADI-k Petronor enpresarekin kontratua berritu eta hiru urtez luzatuko du\n2013ko azaroaren 15a EUREST EUSKADI-k Petronor enpresarekin kontratua berritu eta hiru urtez luzatuko du\nEUREST EUSKADI-k Muskiz-en (Bizkaian) aurkitzen den petroleo-findegiko langileriari sukaldaritza zerbitzuak eskaintzen jarraituko du datozen hiru urteetan, petroleo produktuak saltzen dituen eta Repsol-en filiala den Petronor konpainiarekin kontratua berritu ostean.\nEnpresak, Petronor-eko exekutiboen jantokiaz arduratzeaz gain, batezbesteko 310 bazkari eskaintzen ditu egunero Petronor-en instalazioetan, 1983.etik zerbitzuak eskaintzen ari den tokian hain zuzen ere. Horrela, zerbitzua 350 bat ogitartekoren prestakuntzan zein banaketan datza, zeinak furgoneta batek 220 hektarea duen faktoriako puntu ezberdinetara garraiatzen baitituen.\nEUREST EUSKADI-k, Eurest markaren bitartez, Petronor-en kasuan bezala, enpresa ezberdinetako kolektibori eskainitako sukaldaritza zerbitzua darama; bezeroari honen beharrei egokitutako aukera ezberdinak eskaintzen zaizkio, sukaldaritzarako instalazio propioa badu edo ez badu ere.\nEgunero ongi prestaturiko menu klasikoak eta gozoak jateak irudimen handia behar du zerbitzuaren etengabeko gogobetetzea lor dadin. Horretarako, EUREST EUSKADI-k langileen jantokietan egun gastronomikoak eta produktuen dastatzeak bezalako jarduera alternatiboak bultzatzen ditu.\nEUREST EUSKADI-k giro goxoa duten eta lasaiak diren lekuekin apostu egiten du eta jankideen beharrak eta nahiak betetzen dituen eskaintza freskoan, anitzean eta pertsonalizatuan oinarrituriko zerbitzua eskaintzen du.


Irekia Eusko Jaurlaritza - Gobierno Vasco :: Orain etxetik eta paperik gabe eman daiteke izena Etxebiden\nOrain etxetik eta paperik gabe eman daiteke…\nOrain etxetik eta paperik gabe eman daiteke izena Etxebiden\n2011.eko uztailak 28\nEtxebizitza Eskatzaileen Erregistroa\nOrain Internet bidez egin daiteke Etxebizitza Eskatzaileen Erregistroan, Etxebiden, alta emateko eskaera, inolako paperik edo fotokopiarik bidali gabe.\nEtxebizitza, Herri Lan eta Garraio Sailak zenbait konpromiso hartu ditu herritarrei zerbitzuetara iristea errazteko eta administrazioaren funtzionamendua modernizatzeko, eta ildo horretan, orain Etxebideren webgunean aukera berri bat prestatu du babes publikoko etxebizitzen eskatzaileek alta eman dezaten: hemendik aurrera erabat telematikoki egin ahal izango da. Herritarrentzako aukera berri honek alta ematea eskatzeko gaur egungo prozedura errespetatzen du, aldaketarik gabe, izapidea bukatzeko unera arte; izapidea amaitzean ere pertsona eskatzaileek izapidea modu elektronikoan egin ahal izango dute, eta ez dute eskabidea Etxebizitza Ordezkaritzan entregatu beharko.\n2010eko abuztuaz geroztik, etxebizitza eskatzeko prozedura edo Etxebizitza Eskatzaileen Erregistroan alta ematea web bidez egin daiteke; orain, ordea, sistema hobetu egin dute paperean sinatutako dokumentaziorik bidali behar ez izateko. Hala, herritarrei Etxebiden izena emateko izapidea modu telematikoan egiteko aukera eskaintzeko helburua bete da.\nHorretarako, etxebizitza eskatzaileek euskarri elektronikoan izan beharko dute bidali beharreko dokumentazio guztia (pdf formatuko fitxategiak), izapide elektronikoa egitean atxiki behar izango baita. Horrez gain, logikoa denez, indarrean dagoen dokumentu edo identifikazioren bat izan beharko dute.\nHerritarrei eskaera prozesu osoa telematikoki eskaintzeko sailak eman duen aurrerapausoak erakundeen arteko lankidetzako hainbat barne protokolo zabaltzea dakar, esaterako Lurralde Politika eta Herri Administrazioaren Ministerioko informatika zerbitzuekin NAN eta AIZ datuak egiaztatzea. Halaber, gure zerbitzuen bilakaerari esker, Etxebizitzako Lurralde Ordezkaritzak jarraitutako prozesuak modernizatu egin dira; izan ere, ez da paperik sartuko webgune bidez egingo diren alta emate eskaera guztietan. Lurralde Ordezkaritzetan lan egiteko modu berrietara egokitzeko ahalegina egiten ari gara, eta horrek emaitzak emango ditu, besteak beste, Etxebizitza Eskatzaileen Erregistroan alta emateko izapideen itxaronaldiak nabarmen laburtuko dira.\nDokumentazioa euskarri elektronikoan izateko beharrezko baliabideak ez dituzten pertsonen kasuan, alta emateko bide elektronikoa erabili ahal izango dute eskabidea eta dokumentazioa behar bezala sinatuta posta tradizional bidez bidaliz edo dokumentu horiek Zuzenean herritarren arretarako puntuetan entregatuz (edo behar bezala hitzartutako beste erregistro erakunde batzuetan).\nEusko Jaurlaritzak badu Iternetera doan sartzeko sarea, KZgunea, baliabide teknologikoak izan gabe Etxebiden alta ematea telematikoki eskatu nahi duten pertsonentzat.\nEtengabe hobetzeko prozesu honetan, azarotik aurrera, Etxebideren webguneak zerbitzu gehiago izango ditu, erabiltzaileek izena emateaz gain eskabidean aldaketak egin ahal izateko. Horretarako, Etxebidek pasahitz bana emango die erabiltzaileei, euren datuetara sartu ahal izateko.\nRT @Irekia: Orain etxetik eta paperik gabe eman daiteke izena Etxebiden: http://t.co/EdOcCVG #etxebizitza\nRT @AzkueFundazioa: Orain etxetik eta paperik gabe eman daiteke izena Etxebiden. http://ow.ly/5PoLi\nOrain etxetik eta paperik gabe eman daiteke izena Etxebiden. http://ow.ly/5PoLi\nEtxetik... hoi humorea... jejeje! RT @Irekia: Orain etxetik eta paperik gabe eman daiteke izena Etxebiden: http://t.co/EdOcCVG #etxebizitza\nRT @Irekia: Ya se puede realizar la inscripción completa en Etxebide online: http://t.co/bZjukYp #vivienda\nRT @Irekia_News: Orain etxetik eta paperik gabe eman daiteke izena Etxebiden. http://bit.ly/r2Swjp\nRT @Irekia_News: Ya se puede realizar la inscripción completa en Etxebide on line. http://bit.ly/mUz8IV\n2020.eko martxoak 18\nLanbidek bere deialdietara formatu telematikoz sartzeko sistema zuzendu egingo du hurrengoetan\nLanbideko bulegoek ekainaren 1ean ekingo diote berriro arreta presentzialari, baina lanbidek jarraituko du komunikazio telematikoa sustatzen eta bultzatzen\n2020.eko maiatzak 06\nTapia: “Hemendik aurrera, agintea partekatua izango da, Lehendakariak eskatu bezala”\n2010.eko abenduak 08\nEtxebizitza Sailak hobekuntzak egin ditu web orriaren kudeaketan\nEusko Jaurlaritzak Gobernu Irekiaren 4 beka eskatzeko epea ireki du\n2011.eko otsailak 02\nHitzarmen bati esker ‘Gobernu Kudeaketarako Sistema’ aplikazio informatikoa ezarriko da EAE-ko Justizia Auzitegi Nagusian\nEuskadiko epailetza digitalizatu da\n2012.eko apirilak 30\nAdministrazio-izapideetan paperaren erabilera desagerrarazteko proiektua hasi du Eusko Jaurlaritzak


Prudentzi Deuna... arabarren deuna... Arabarren Zaindaria...\nArmentia erri politean jayo zan... oso aspaldian... seigarren edo zazpigarren mendean... iñork eztaki zein egunean...\nAren berriak mendez-mende ta aoz-ao eldu dira gaur arte arabarren artean. Eta orrela dakigu nor izan zan eta zer egin zuen.\nBaña berri oiek ez dute esaten oso aipagarria dan gauza bat: Prudentzi Deuna arabarra izan zan, baña EUSKALDUNA ere.\nBera bizi izan zan aldi artan, euskera Araba guzian mintzatzen zan eta Errioja'n ere. Gaur gurean itzegiten dan erdera, orduan jayo gabe zegoen; eta arabar guziak euskaldunak ziran.\nPrudentzi Deuna piztu ta ona etorri ezkero, ezin arabar geyenentzat ari ulertu, ez eta arek gaurko arabarrei.\nBaña guretzat ori oso erreza, euskaldunak geralako.\nPrudentzi Deun'ak Yainkoa maite-izan zuen txikitatik. Gazte izan zanean, Saturio Deun'aren berria entzun zuen, eta deun au oso on eta aundia zalako, bera ikustera joan zan.\nSaturio Deuna ikusi zuen, asko ibili ondoren, bere lezearen ondoan otoi-egiten ibai baten urbil; toki artara eltzeko, ibaia igaro bear zan, eta zubirik ez ori egiteko; orduan Prudentzi Deuna urtara sartu zan eta ur gañetik ibiltzen, laister Saturio Deun'arekin egon zan.\nSaturio Deun'ak, arrituta, auxe esan zuen: Nola gizon bat ur gañean ibili?; au alatza da, ta ori egin duena deun aundia ere izan bear.\nLuzaroan bizi ziran bi deunak alkarrekin, arabarra asko ikasten. Baña gero Prudentzi Deuna apaiz egitera joan zan. Aldi gutxi barru, bear zana ikasi ondoren, apaiz egin zuten, eta guztiz jakintsua zalako, Gotzaña ere.\nGotzaña bezela lan aundiak egin zituen, onak oro. Baña bereziena ta onena auxe izan zan: Yainkoa'k doai eder bat eman zion, pakea egiteko doaya, ta alkarrekin asarretuta zegozenak adiskide biurtzeko.\nDoai ori erabiltzeko, burua ta biotza jarri zituen Prudentzi Deun'ak osoki; doai orren omena bazter guzietara zabaldu zan, eta toki guzietatik beraren bila zetozen amaika lagun, beren artean zegoen ezin-ikusia, gure deunaren bidez eztitzeko.\nBatzuetan asarretuak zegozenak Gotzaña ikustera zetozen; baña beste batzuetan Gotzaña zijoan asarretuak zegozan errira edo tokira.\nBein ortarako, Tarazona erri aundira joan zan, andik deituta.\nLagunak ugari zegozen beraren zai, ta ango eliza nagusian sartu zanean, bertako yoaleak, iñork ikutu gabe, berez, alaiki jo-egin zuten.\nAlatz aundi ura ikusita, arrituta zegoen guziak, eta gure gotzaña gero ta geyago maite-izan zuten.\nIl zanean, eta berak len orrela eskatu zuelako, mando baten gañean jarri zuten bere gorpua; mandoa, iñork ere eraman gabe, ibiltzen asi zan eta ibili ta ibili, leku berezi batean gelditu zan. Eta deunaren naia betetzeko, an bertan eortzi (lurperatu) zuten eta gañean eliza bat egin zuten Errioja'n.\nArabarrok ongi jakin bear dugu Prudentzi Deun'aren bizia nolakoa izan zan, bera gero ta geyago maite-izateko.\nBai, Prudentzi Deuna arabarra izan zan eta euskalduna, beti siñismen aundikoa. Apaiza izan zan eta geroago gotzaña ere.


Donostia Zinemaldia :: Donostia Zinemaldia elkargune bezala irudikatzen duen kartel bat izango da 64. edizioaren irudia\nHemen zaude: Lehen orrialdea > 64. Edizioa 2016 > Berriak\t> Donostia Zinemaldia elkargune bezala irudikatzen duen kartel bat izango da 64. edizioaren irudia\nOsteguna, 2016(e)ko maiatzaren 5\nEureka! Zientzia Museoko Newton auditoriumean egin da Donostia Zinemaldiaren 64. edizioko irudi berria aurkezteko ekitaldia. Aurreneko aldiz, prestigio handiko hamar estudiori Sail Ofizialeko kartela egiteko gonbidapena luzatu zaie. Zinemaldiko zuzendaritza-batzordeak Estudio Primoko Jorge Elóseguiren proposamena hautatu du. Zinemaldia elkargune dela nabarmentzen du irudi irabazleak.\n«Kartelak Zinemaldia elkargune bezala irudikatzen du: Elkargune bat industria honetako profesionalentzat, kazetarientzat nahiz ikusleentzat», dio Elóseguik. Kartela «koloreduna eta bizia da baina, aldi berean, dotorea ere bada, tipografiak kontu handiz landu baitira» eta lanaren zati handi bat «eskuz egin baita». Pertsonaia guztiak eskuz moztu dira, eta atzealdean zein figuretan jartzeko sortu diren testura eta zirrimarrekin irudia «aberatsagoa, antolatuagoa eta dinamikoagoa» izatea lortu nahi da. Sortzailearen asmoetako bat kartelaren eta gainerako aplikazioen arteko lotura erraztea da, batik bat filmen aurretik proiektatzen den animazioarekin. Izan ere, ikusle bezala Zinemaldiko «momenturik magikoena» da hori Elóseguiren aburuz. «Interesgarria da kartelak eta filmen aurreko animazioak elkarri laguntza ematea, ikuspuntu grafiko eta komunikatibo batetik indartsua den zerbait sortzeko», azaldu digu sortzaileak.\nEstudio Primo Donostiako Primo kolektiboaren spin-off bat da. Diskoak eta fanzineak sortzen ibili dira 2002an sortu zirenetik, bai eta erakusketak eta jaiak antolatzen ere, beste jarduera batzuen artean. Azken urteetan, hiriko hainbat jaialditako kartelak egin ditu Elóseguik, besteak beste Surfilm edo Dock of the Bayrenak.\nEkitaldi horretan, gainera, Donostia Zinemaldiak antolaturiko kartel-lehiaketaren irabazleak zein izan diren jakinarazi dute; hain zuzen ere, Zuzendari Berriak sailerako, Zabaltegi-Tabakalerarako, Horizontes Latinos sailerako, Perlak eta Culinary Zinema sailetarako aukeratutakoak. Mundu zabaleko diseinatzaileei irekitako lehiaketa izan da, eta laugarren edizio honetan 482 egileren 1.692 proposamen jaso dira. Bost kartel irabazleak hautatu dituen epaimahaiko kideak izan dira Donostia Kulturako zuzendari gerentea, Jaime Otamendi; Donostia 2016ren kultur programaren zuzendaria, Xabier Payá; Zinemaldiko zuzendariordeak, Maialen Beloki eta Lucía Olaciregui; eta Zinemaldiko zuzendaria, José Luis Rebordinos. Kartelak La Pazen (Bolivia), Lizarran, Caracasen (Venezuela), Donostian eta Lleidan egindakoak dira, eta hainbat inspirazio-iturri dituzte: lehen aldiek ematen duten bertigoa, teknikaren eta pasioaren arteko harremana, maisulan bat aurkitzearen emozioa, txori baten hegaldi librea edo Esther Williamsen filmak.\nZuzendari Berriak: VUELA (2)\nEgilea: Marco Tóxico\nMarco Antonio Guzmán (La Paz, Bolivia, 1982) boliviarrak disko, liburu eta aldizkarien azalak diseinatu ditu eta irudiak egin ditu prentsarako eta argitalpenetarako. Montrealeko nazioarteko zinema-jaialdiaren kartel ofiziala diseinatu zuen 2014an, eta berak egindako Tuberías 3 kartela Zabaltegi saileko irudi ofizial izateko hautatua izan zen iaz.\nKartelak «lehen aldietan sentitzen den bertigoa» irudikatzen du. COW International Design Festivalek hamar irudigile onenen artean sailkatutako artista grafiko boliviarrak dioenez, «filmatzen hastea, sortzen hastea, hein handi batean, hutsera salto egin eta hegan egin ote dezakezun ikustea bezalakoa da».\nEgilea: Concepción Domingo Ragel\nConcepción Domingo madrildarra Lizarran bizi da, eta diseinatzaile izateko bokazioa 2009an deskubritu zuen. Orduan hasi zuen bere ibilbide profesionala, Inkice izena erabiliz, eta sari eta errekonozimendu asko jaso ditu, bai Espainian, bai nazioartean.\nDiseinatzailearen hitzetan, kartel honetan batera ageri zaizkigu «teknika», biraka ari den bobina duen proiektoreak irudikaturik, eta «pasioa», emakume baten ilearen bitartez. Irudiak bi ikuspegi dauzka, bi giza aurpegik irudikatutakoak. «Horiek erdiko begia inguratzen dute, Latinoamerikako zinemarekiko pasioz beteriko begirada kritiko eta originalaren irudia».\nperlak: CAMPO PERLADO\nEgilea: Raxel Andara\nRaxel Osbaldo Andara Graterol 19 urteko gazte venezuelarrak hiru FILA sari (Festival Imaginario de Las Artes) irabazi zituen 2014an eta iaz finalista izan zen Ciclo Siete diseinu jasangarriaren lehiaketan. Gaur egun laugarren seihilekoa egiten ari da Caracaseko Andrés Bello unibertsitate katolikoan.\nCampo perlado kartelak zinemako maisulan bat aurkitzean ikusleak duen sentimendua gogora ekarri nahi du. «Asmoa zinemako perla bat ikusten dugunean izaten dugun sentipena irudikatzea zen. Horrelakoetan, ondo leundutako azalak eta irregulartasun txiki baina interesgarriak sentsazio-multzo batean pilatzen dira», azaldu digu.\nEgilea: Maite Rosende Gutierrez\nMaite Rosendek (Donostia, 1991) horma-pinturako goi-mailako gradu bat egin zuen. Ondoren, ilustrazioa ikastea erabaki zuen eta bere prestakuntza osatu zuen diseinu grafikoa, argazkilaritza eta bideo-edizioa ikasita. Iaz berak egindako kartel bat (Mi horizonte izenekoa) Horizontes Latinos sailaren irudia izan zen.\nMaite Rosenderen iritziz, Zabaltegi-Tabakalera «sail ireki bat da, eta askotariko proposamen zinematografikoak onartzen dira bertan. Ez dago arau formalik edo gaiaren araberako mugarik» . Hori dela-eta, kartel honetan «hegoak zabaldu eta, libre, hegan egiten hasten ari den txori bat irudikatzen du».\nEgilea: Antonio Pontí Ibars\nAntoni Pontí Ibars (Lleida, 1966) zinemaren eta publizitatearen arloko diseinu grafikoan, argazkilaritzan, arte-zuzendaritzan eta jantzien diseinuan espezializatua dagoen sortzaile bat da. Artista katalan honek 61. edizioko kartel ofiziala diseinatu zuen (Óptico), bai eta 60. edizioko Horizontes Latinos saileko irudia ere (Latin City).\nIrudiak sukaldeek berez duten «mugimendua eta erritmoa» biltzen ditu, «bertan, lan-martxa frenetikoa da». Kontzeptu hori irudikatzeko «koloreen, formen eta zaporeen dantza bat» aukeratu da. Horiek antolatzeko ereduen erreferentzia «Esther Williamsen filmetako irudi zenitalak dira», dio Toni Pontík.\nEgilea: Carlos Mauricio\nSavage Cinema abenturen eta arrisku-kirolen zinemaren saila 2013an sortu zen RedBull Media Houserekin laguntzarekin, eta aurtengo sail horren kartela Carlos Mauricio (Maurix) arte-zuzendari eta diseinatzaile grafiko galiziarrak egin du. Maurix 1998tik ari da mundu osoko konpainia eta estudioentzako lanak egiten.\n«Kirol-erronkez haratago, hegan egiteaz ari gara, imajinatzeaz, bere inguruarekin bat egiten duen protagonista oso txiki baten arintasunaz», azaldu digu kartelaren sortzaileak. «Aktore/kirolariaren eta ikuslearen arteko muga haustea eta saila jende guztiari irekitzea» da asmoa. «Askotan, sail honetan ekintza handietatik haratago doazen bizi-istorioak kontatzen dizkigute eta aktoreak beraiekin identifikatuta sentitzeko errazak diren egoera eta agertokietan jartzen dituzte.»\nAtzera begirako klasikoaren eta tematikoaren kartelak Donostia Zinemaldiak eta Eurosíntesisek egin dituzte.\nThe Act of Killing. Zinema eta Indarkeria Globala zikloak mundu guztian gertatzen diren indarkeria-egoeren analisia egiteko laguntza eskaini nahi du hautatutako film batzuen bidez. Zikloaren irudiak Jean-Stéphane Sauvaire zuzendariaren Johnny Mad Dog filmaren argazki batean du oinarria. Bestalde, Jacques Beckerren zikloa dugu. Gerraosteko zinema frantsesaren eta Nouvelle vague edo olatu berriaren artean lotura egiten duen zuzendarietako bat da Becker, eta bere zikloaren kartela Ali Baba et les quarante voleurs (Ali Baba eta berrogei lapurrak) pelikularen filmaketakoa da.\nHalaber aurkeztu dira atzera begirakoen klip promozionalak, Morgan Creativos estudioko Carlos Rodríguezek eginak.\nThe New, Joanna Stefanowicz\nAupa, Jorge de Juan Martínez\nHasta dos, Carlos Muñoz Sánchez\nEl horizonte no es plano, Olatz Díaz Fernández\nNuevo horizonte, Antoni Pontí\nCruz de Fuentes, Petros Voulgaris\nWatermelon, Andoni Tebar Gaztambide\nOjo de perla, Maite Rosende Gutiérrez\nDressing room, Petros Voulgaris\nFish, Lena Mozejewska\nAipamen bereziak – Zabaltegi - Tabakalera\nOpen Veins, Petros Voulgaris\nZabaltegi 6, TGA+\nLetras, Sathira Imaduwage\nZinfinity, Nicolás Saborido Cifuentes\nCulinary_Zinema_1, TGA +\nArdamos, Marco Tóxico\nMilou, Petros Voulgaris\nGaletako sarreren aurresalmenta\nIaz bezala, salgai dago dagoeneko 64. edizioaren inaugurazio eta amaierako galetako sarrera-kopuru mugatu bat. Zinemaldi ticket-arekin gala bakoitzeko bi txartel har daitezke, gehienez ere. Zinemaldiaren webgunean erosketa egiterakoan, erabiltzaileak frogagiri bat jasoko du. Hori aurkeztuta dagozkion sarrerak jaso beharko ditu Zinemaldi Plazako txarteldegian irailaren 11tik aurrera.\nTVE, GAS NATURAL FENOSA eta MOVISTAR +, Zinemaldiaren babesle ofizialak.\nKUTXABANK, kolaboratzaile ofiziala eta Kutxabank-Zuzendari Berriak sariaren babeslea.\nEUSKO JAURLARITZAREN EKONOMIAREN GARAPEN ETA LEHIAKORTASUN SAILA, INDUSTRY CLUBARI eta EUROPA-LATINOAMERIKA KOPRODUKZIO FOROARI emandako babesagatik.\nEUROPA CREATIVA PROGRAMA, EUROPAR BATASUNAREN MEDIA AZPIPROGRAMA, Industry Clubari eskainitako babesagatik.\nBASQUE CULINARY CENTER, Culinary Zinema: Zinema eta Gastronomia sailaren antolatzaile laguntzailea.\nBerlineko jaialdiko CULINARY CINEMA, Culinary Zinema: Zinema eta Gastronomia sailaren antolatzaile laguntzailea.\nNESPRESSO, Kafe ofiziala eta Culinary Zinema: Zinema eta Gastronomia sailaren babeslea.\nTOKYO GOHAN FILM FESTIVAL, Culinary Zinema: Zinema eta Gastronomia sailaren babeslea.\nRED BULL MEDIA HOUSE, Savage Cinema sailaren antolatzaile laguntzailea.\nTABAKALERA-KULTURA GARAIKIDEAREN NAZIOARTEKO GUNEA, Zinema Ikasleen Nazioarteko Topaketaren antolatzaile laguntzailea eta Zabaltegi - Tabakalera Sariaren babeslea.\nAECID-LANKIDETZARAKO ESPAINIAKO AGENTZIA, Zinemaldiaren laguntzailea.\nIRIZAR, Zinemira sailaren eta Euskal Zinemaren Irizar Sariaren babeslea.\nTCM, TCM Zinemaldia Topaketen babeslea.\nJAEGER-LeCOULTRE, Zinemaldiaren babeslea\nKELER, Zinemaldiaren garagardo ofiziala.\nHISPASAT, Zinemaldiaren babeslea\nEITB, Zinemira ataleko eta Euskal Zinemaren galako laguntzailea.\nIBAIA eta EPE-APV, Zinemira saileko laguntzaileak.\nIVAC-CULTUR ARTS (VALENTZIA), EUSKADIKO FILMATEGIA ETA SAN TELMO MUSEOA, The Act of Killing. Zinema eta indarkeria globala zikloaren laguntzaileak.\nESPAINIAKO ZINEMATEKA, Jacques Becker zikloaren antolatzaile laguntzailea.\nSGAE FUNDAZIOA, Made in Spain sailaren laguntzailea.\nORONA FUNDAZIOA, Zinemaldiaren eta Orona sariaren babeslea.\nEROSKI, Zinemaldiaren laguntzailea.\nHonako hauei ere eskerrak eman nahi dizkiegu beren laguntzagatik: GRUPO SADE, MAC, RAMIRO MATA, DISDIRA eta FNAC.\nDONOSTIA EUROPAKO KULTUR HIRIBURUA 2016, Zinemaldiaren laguntzailea eta The Act of Killing. Zinema eta indarkeria globala zikloaren antolatzaile laguntzailea.\nCarteles de las distintas secciones de la 64 edición\nDonostia Zinemaldiaren 64. edizioaren aurkezpena\nAtzera begirako klasikoa - JACQUES BECKER\nThe Act Of Killing. Cinema eta indarkeria global


'Izar-Estrella' antzezlanaren erabateko estreinaldia Arriaga Antzokian | El Correo\nZurekin'Izar-Estrella' antzezlanaren erabateko estreinaldia Arriaga Antzokian\n'Izar-Estrella' antzezlanaren erabateko estreinaldia Arriaga Antzokian\nDatorren abenduaren 28tik 30ra bitartean familia osoak gozatzeko antzerkia ikusgai izango da hiriburuan\nUrte osoan zehar hainbat obra eta ikuskizun bikain hartu ditu Arriaga Antzokian, eta 2017ari agur esateko lan bikaina aukeratu du. Marie de Jonghen konpainiaren eskutik 'Izar-Estrella' izango da antzokian ikusgai. Jokin Oregik zuzendutako lana 'Amour' aurreko obraren ondorengoa da. Adin guztietako jendeak ikusteko egokia zen obra hark hainbat sari jaso zituen. Besteak beste, MAX 2017 saria, FETEN 2016, eta baita ERCILLA 2015 ere.\nAbenduaren 28an estreinatu eta 30a bitartean ikusteko aukera izango den obra berriak aurreko ikuskizunaren ildoa jarraitzen du, keinuen bidez komedia eta emoziozko istoria kontatuz. Eszenografia eta jantziek Elisa Sanzen ukitu pertsonala dute, eta eszenatoki gainean Anduriña Zurutuza, Javier Renobales, Ana Meabe eta Ana Martinez izango dira nagusi. 'Amour'-en bezala, maskarak erabiliko dituzte, Iñaki Salvadorrek idatzitako musika interpretatzeko.\nObrako protagonista Izar izeneko neskatila da. Sei urte eskas dituen neskato hauskorra den arren, dagoeneko ospe handiko piano-jole bihurtzeko bidean da. Gurasoek ezarri dioten diziplina zorrotzari esker, neskatilaren trebezia apartekoa da. Baina Izarrek ez du hazi nahi, pozarren bizi da bere haurtzaro distiratsuan. Baina bizitzak, ustekabeko labirinto emozionala ekarriko dio. Handik aterako bada beste izar baten gidaritza beharko du; ez baina edonolako izarra, itsas-izarra baizik.\nMarie de Jongh konpainiak keinuetan oinarritutako ikuskizunak sortzen ditu; inolako elkarrizketarik gabeak. Kontakizun delikatu, hunkigarri eta zirraragarriek, nagusiek eta txikiek ezagutzen eta miresten duten zigilu propioa eman diote. Konpainiaren ikuskizunak Espainiako, Frantziako, Herbehereetako, Poloniako, Italiako, Portugalgo, Alemaniako eta Estatu Batuetako eszenatokietatik igaro dira.\nSarrerak dagoeneko salgai daude Arriaga Antzokiko webgunean eta baita txarteldegietan ere. Hauek 6,5 eta 18 euro artean kostatzen dute. Baina adinez txikientzako prezio bakarra dago: 8 euro, hain zuzen ere.\nGasteizko Azoka Txikiak 10.000 eurotik gora bildu ditu Bihar Bertso Jaialdia ospatuko da Galdakaon